Ҳокими замон амр этди...\n17 октябр 2021, Тошкент вақти: 20:26\nДалаларда йилт этган оқлик қолмаган бўлсада¸ Жиззах ҳокими талабаларни далада қолдириш ҳақда буйруқ берди.\nЎзбекистон президенти давлатга пахта сотиш мажбуриятини бажаргани учун фермер ва деҳқонларни табриклаганидан икки ҳафта ўтиб¸ Жиззах ҳокими терим мавсумини 20 ноябргача чўздирди.\nОб-ҳавонинг бирданига совуб кетиши ҳали пахта тайёрлаш мажбуриятини бажармаган Жиззах вилояти ҳокимига қўл келди. Вилоят ҳокими вазифасини ижро этувчи этиб тайинланган Сайфиддин Исмоилов Қишлоқ хўжалиги вазири бўлиб ишлаган пайтда, деҳқончиликнинг сир- асрорларини яхши эгаллаган кўринади. Зеро, ҳаво ҳарорати минусдан пастга тушса, қолган кўсаклар ҳам эртаси куни очилиб кетади. Буни Дўстлик туманида яшайдиган Каримжон ҳам тасдиқлади.\n- Энди унчалик пахта қолмаган. Кечаги совуқдан кейин совуқ урган кўсаклар очилаяптида. Пахта энди унчалик яхши эмаску. Кўсакнинг очилмаганлиги ҳисобига тўртинчи¸ бешинчи терим бўлаяптида¸ дейди Каримжон.\nЖиззахлик ҳуқуқ фаоли Бахтиёр Ҳамроевнинг айтишича, вилоят ҳокими мажлис ўтказиб, пахта терими мавсуми 20 ноябргача давом этиши ҳақида амр берган. Гарчи мактаб ўқувчилари пахтадан ўқишга қайтарилган бўлса-да, лекин уларнинг коллеж ва институтларда ўқиётган ака ва опалари яна 10 кун пахта теримида қоладиган бўлди.\n- Кечаси ҳаттоки сувлар музлаяпти. Минус беш градусгача совуқ. Шундай оғир аҳволда шийпонларда¸ баракларда ëтибди. На печка бор¸ на бошқа бор. Жуда оғир аҳволда. Ëшларни ҳам шу аҳволга соладими? Баракларда¸ полларда¸ цементларда¸ ҳеч мен бу аҳволни кўз олдимга келтира олмайман. Ҳаттоки совет даврида ҳам бундай бўлмаган. Совет даврида биз ҳам пахта терганмиз. Лекин ўша пайтларда 60-70 фоиз каравотлар билан таъминланган. Бутун Жиззах бўйича айланиб чиқинг¸ бирорта шийпонда¸ баракда каравот йўқ. Ҳаммаси ерда ëтибди¸ дейди Бахтиëр Ҳамроев.\nАксарият фермерларнинг айтишларича, далада терадиган пахтанинг ўзи қолмаган. Шундай бўлса-да, уларнинг ихтиёри ўзида эмас, ҳоким тер дедими, демак пахтазор оралаб юриш керак, қолган- қутган 3-4 кило пахтани топиб териш керак.\n- Нима дейди¸ зўравонликда бу. Далада деярли пахта қолмаган. Неча фоиз десам¸ бўлса беш фоиз пахта бор. Беш фоиз деган билан олинмайди. Қўл билан териб олишнинг иложи йўқда¸ дейди жиззахлик фермер.\nХўш, нега Жиззахда бундай аҳвол? Нега бошқа вилоятлар аллақачон ерларни ғўзапаядан бўшатишга ва ерни тезроқ келгуси йил ҳосили учун тайёрлашга ҳаракат қилаётган бир пайтда¸ бу вилоятда терим давом этаяпти, талабалар қийналаяпти? Бу саволимизга инсон ҳуқуқи фаоли Бахтиёр Ҳамроев шундай жавоб берди:\n- Бизнинг авторитар жамиятда ҳамма ишлар буйруққа асосланган. Кучга асосланган сиëсат олиб борилаяпти. Мана шунинг оқибати ҳаммаси. Бу қуюшқондан чиқишдан бошқа нарса эмас. Буни бошқача изоҳлаб бўлмайди. Зўравонликка асосланган сиëсатнинг оқибати¸ холос. Буларнинг ишлаш тарзи ҳам бир хил¸ бошқарув усули ҳам бир хил¸ ҳаммаси зўравонликка асосланган¸ дейди Бахтиёр Ҳамроев.


"Кексалар ҳафталиги" юқори савияда ўтди » "Kattaqo'rgon haqiqati" газетаси\nXarita: Демонстрационный сайт » Долзарб мавзу » "Кексалар ҳафталиги" юқори савияда ўтди\n"Кексалар ҳафталиги" юқори савияда ўтди\n18 октябрь, 2019 0 232\nАйни пайтда жадал ривожланиш босқичларини бошимиздан ўтказар эканмиз, инсон манфаатларини олий ўринга қўйиш ҳамда кексалар дуосини олиш ҳар биримиз учун катта бахт. Шундай экан кексалаларимиз доимо бизнинг эътиборимизда.\n"Кекса авлод вакилларининг жамиятдаги ўрни ва ижтимоий фаоллигини янада ошириш чора-тадбирлари" тўғрисидаги Вазирлар Маҳкамаси Қарорида 2019 йилдан бошлаб ҳар йили октябрь ойининг биринчи ҳафтасини "Кексалар ҳафталиги" деб белгиланди. Ўтказилган ҳафталик давомида жамият ҳаётида кекса фуқароларнинг ролини ошириш, узоқ йиллар давлатимизга хизмат қилган фахрийларни муносиб қадрлаш масаласига алоҳида эътибор қаратилди.\nЎтказилган тадбирлар давомида барча маҳаллаларда, ташкилот ва корхоналарда яшаб, меҳнат қилиб, ҳозирда кексалик гаштини сураётган отахон ва онахонларимиз ҳолидан яна бир бор хабар олинди. Улар билан ўтказилган учрашувларда тарғибот тадбирлари ташкиллаштирилди. Ижтимоий ҳимояга муҳтож кексаларга ёрдам кўрсатилди. Тиббий ёрдамга муҳтож кексалар учун тор мутахассислар ва ҳудудий тиббиёт ходимлари томонидан чуқурлаштирилган тиббий кўрикдан ўтказиш тадбирлари ташкил этилди.\nМаҳаллаларда меҳр-оқибат, ҳамжиҳатлик муҳитини таъминлаш бўйича юқори касбий ва ҳаётий тажрибага эга, ибратли кексалар ва нуронийлар ёрдамида тарғибот тадбирлари ўтказилди.\nтуман кенгаши раисининг биринчи ўринбосари.


Snapdragon 8+ Gen1 чипиги рақобатчи тайёр - Terabayt.Uz\nSnapdragon 8+ Gen1 чипиги рақобатчи тайёр\nMediaTek компанияси янги чипсетни тақдим этди. Компания Dimensity 9000 чипини такомиллаштирган ҳолда унинг Plus версиясини ишлаб чиқди.\nDimensity 9000+ чипининг CPU унумдорлиги 5%, GPU унумдорлиги эса 10% га ошди. Шунингдек, чипнинг тасвир сигналини қайта ишлаш бирлиги ва 5G модеми ҳам такомиллашди.\nDimensity 9000+ чипидаги Cortex-X2 ядронинг ишлаш тезлиги 3.05 гигагертсдан 3.2 гигагертсга ошди. Чип ҳали ҳам 1+3+4 ядролар тузилишида бўлиб, ундан учта Cortex-A710 ва тўртта Cortex-A510 ядролари ўрин олган. Ўз навбатида Mali-G710 MC10 график процессорининг унумдорлик даражаси яхшиланди.\nImagiq 790 технологияси бир вақтнинг ўзида учта камерадан 18-битли HDR видео олиш имкониятига эга. Бундан ташқари, у 320МП гача бўлган ҳаракатсиз тасвирларни қўллаб-қувватлайди ва сониясига 9 гигапикселни қайта ишлашга қодир.\nЧип Wi-Fi 6E ва Bluetooth 5.3 симсиз боғлашларига эга, шунингдек, ундаги MiraVision 790 технологияси 144 гертсли WFHD+ ва 180 гертсли FHD дисплей, қўшимча сифатида, HDR видео учун 4К 60fps форматгача бўлган Wi-Fi дисплейни қўллаб-қувватлайди.\nDimensity 9000+ чипи шу йилнинг учинчи чорагида смартфонларга ўрнатила бошлайди.


hidoyat.uz – “Мовароуннаҳр” нашриётининг сайти - ДИН НИҚОБИ ОСТИДА\nКейинги йилларда хавфсизлик ва барқарорликка таҳдид солувчи халқаро терроризм ва наркобизнес каби глобал муаммолар бир ёки икки мамлакат доирасида ҳал бўладиган масала эмаслигини барча англаб етмоқда. Ҳозирда ана шундай иллатларни давлатлараро ҳамкорлик асосида изчиллик билан бартараф қилиш муҳим бўлиб қолди. Юртимизнинг тинчлиги мамлакатимизда хавфсизлик ва барқарорликни, давлатимизнинг ҳудудий яхлитлигини, сарҳадларимиз дахлсизлигини, фуқароларимизнинг осойишталигини таъминлаш билан узвий боғлиқ. Мустақиллигимизга рахна солиши мумкин бўлган турли кучлар мавжудлиги бугун ҳаммамизга аён. Бу эса ҳар бир давлатда, ҳудудда, оилада, маҳаллада, бутун жамиятда ҳушёрликни оширишни талаб қилмоқда.\nДин ниқоби остидаги террорчилар жамият ўртасида бузғунчилик, ноҳақ қон тўкиш каби салбий ҳолатларни авж олдириб, ватан равнақи ва Ислом дини ривожига рахна солишга уринмоқдалар. Шундай тоифалардан бири – ИШИД (Ироқ ва Шом ислом давлати) ўз ғояларига эргашмаётган инсонларни қатл этмоқда, аҳоли гавжум жойларда худкушлик амалиётларини ўтказмоқда. Бу хатарли террорчи гуруҳнинг таркибида юз минглаб жангари бўлиб, аксарияти хорижлик нафс қулларидан иборат ёлланма кишилардир.\nАллоҳ таоло марҳамат қилади: “Одамлар орасида шундай кимса ҳам борки, унинг дунё ҳаёти тўғрисидаги гапи Сизга қизиқарли бўлади. Дилидаги «имони»га Аллоҳни гувоҳ қилади, ваҳоланки, ўзи (Исломга нисбатан) душманларнинг ашаддийсидир” (Бақара, 204).\nПарвардигор имонли кишиларга раҳм-шафқатли, меҳр-оқибатли ва тинчликпарвар бўлишни буюради. Террор эса бунинг аксидир. У ўз олдига шафқатсизлик, жабр-зулм, қотиллик ва азоб-уқубатларни мақсад қилиб қўяди. Уларнинг нияти қон тўкиш ва одамларга кулфат-алам келтиришдир. Шундай экан, бугунги кунда аср вабоси бўлмиш терроризм балосига қарши барча курашмоғи, уни таг-томири билан йўқ қилиб ташлаш учун астойдил ҳаракат қилмоғи зарур.\nЧунки ҳар бир инсон ер юзида тинчлик ва адолат барқарор бўлиши учун Аллоҳ таоло олдида масъулдир. Ана шу масъулиятни тўла ҳис этган ҳолда осойишталикни сақлашга барча ўз ҳиссасини қўшмоғи керак.\nСир эмаски, баъзи ёшларнинг зарарли ғоялар таъсирига тушиб қолишининг асосий сабабларидан бири ота-оналарнинг ўз фарзандларига нисбатан ўта лоқайдлигидир. Демак, доимо биз катталар ёшлар тарбиясида эҳтиёткор бўлишимиз, фарзандларимизни зарарли ғоялардан ўз вақтида ҳимоя қилишимиз давр талаби эканлигини сира унутмаслигимиз зарур.\nКитоб туманидаги “Хўжа Илмкони”


Лабдаги учуқ организмнинг огоҳлантириш белгисидир! - Darakchi\nСАЛОМАТЛИК 13.01.2015, 16:10\n— Организмдаги касаллик вируси иммунитет ҳимояси сустлаши билан дарҳол фаоллашиб, кўпая бошлайди. Шу тариқа вируснинг “уйғониши” лаб ёки тананинг бошқа аъзоларида тошма тошиши билан номоён бўлади. Кўриб турганингиздек, асосий омил иммунитет бўлаяпти. Шамоллаш эса шунчаки организмнинг ҳимоя тизимини заифлаштирган, холос.\n“ШИФОКОРГА БОРИШ ШАРТМИ?”\n— Бир неча ой давомида учуқ тошишидан безор бўлдим. Уй шароитида муоалажа қилаяпман. Аммо онам “Шифокорга бор”, деяпти. Тиббий кўрикдан ўтишим шартми?\nРаъно ЯРАШЕВА, Ўзбекистонда хизмат кўрсатган артист: — Тумов, томоқда ачишиш ёки тинмай акса уриш кузатилганда вирус таъсирини “кесадиган” шифобахш ичимликлардан ичинг. Қолаверса, улар организмга қувват ҳам бўлади.


Режа: Ривожланган Ғарб давлатларида фуқаролик жамияти институтларининг шаклланиши\nDownload 63,22 Kb.\nHajmi 63,22 Kb.\npul, erta tashxis va abilitatsiya Mahz, Ислом банклари-WPS Office, Болаларни ота, АДАБИЁТЛАР РЎЙХАТИ, choices, senariy eng zukko, 4-mavzu. Iqtiso-WPS Office, Qirg'izboyev Oqiljon 009 guruh 43 -variant, 1-topshirik (1), qqs, ФК БОЙ.ЖАРАЁНЛАРИ. ЯБ, SERVIS GEOGRAFIYA YAKUNIY TEST, SERVIS GEOGRAFIYA YAKUNIY TEST\nҒарб мамлакатларида давлат ва фуқаролик жамияти институтлари ўртасида ҳамкорлик сиёсати\nЁшларда фуқаролик позициясини шакллантиришнинг ижтимоий-маънавий ва ахлоқий жиҳатлари Фуқаролик жамиятини ривожлантиришда фуқаролик маданияти ва масъулиятининг ўрни\nЎзбекистонда ёшларга оид давлат сиёсатининг стратегик йўналашилари\n2-МАВЗУ: ЖАҲОН ТАЖРИБАСИДА ФУҚАРОЛИК ЖАМИЯТИ ИНСТИТУТЛАРИ ФАОЛИЯТИ. ФУҚАРО, ФУҚАРОВИЙЛИК ВА ФАОЛ ФУҚАРОЛИК ПОЗИЦИЯСИ.\nРивожланган Ғарб давлатларида фуқаролик жамияти институтларининг шаклланиши\nРивожланган Шарқ мамлакатлари ижтимоий-иқтисодий ҳаётини модернизациялашда фуқаролик жамияти инстутларининг ўрни\nЁшларда фуқаролик позициясини шакллантиришнинг ижтимоий-маънавий ва ахлоқий жиҳатлари\nФуқаролик жамиятини ривожлантиришда фуқаролик маданияти ва масъулиятининг ўрни\nФуқаролик жамияти бир вақтнинг ўзида муайян ғоя ва мафкура, аниқ асосга эга бўлган воқеликни қамраб олмасада унинг амалий характери билан боғлиқ ҳолда намоён бўлади. Чунки бундай ўз-ўзини институционал бошқарув шакли бир томондан, шахсий эркинлик, ўзаро муносабатнинг тури ва предметини эркин танлашга имкон берувчи ижтимоий муносабатларнинг аниқ соҳаси ва қизқишларни субъектив қондириш усули сифатида талқин қилинса, бошқа томондан, юзага келган аниқ воқеа-ҳодисага ўзига хос “кучли ва мустақил шахс” нуқтаи назаридан ёндошиш имконини берувчи ижтимоий тизим сифатида ривожланиб боради. Масалан, АҚШда фуқаролик жамиятининг дастлабки расмий институтлари диний уюшмалар, мактаблар ва турар жойи бўйича ҳавфсизлик ва тартибни таъминловчи ижтимоий гуруҳлар сифатида фаолият олиб борган. Ғарбий Европада эса бундан фарқли равишда фуқаролик жамияти институтлари иқтисодий соҳада ўз-ўзини намоён қилиб, бу янги ва эски типдаги, олдинги уюшмалар ва корпоратив бирлашмалар асосида ташкил топган мустақил бозор ташкилотлари сифатида фаолият юритган. Германияда фуқаролик жамияти институтларининг ўзига хос фаолияти гилдияда ўз аксини топиб, ўз вақтида ҳунарманд ва савдогарларнинг ўз-ўзини ҳимоя қилиш ва шаҳарларни бошқаришга ўзига хос таъсир ўтказишнинг дастлабки шакли сифатида қарор топган. Ўз навбатида Европанинг Флоренсия, Падуява бошқа шаҳарлари ўзини гилдия-шаҳар(тоwнсмен) сифатида шакллантирган1.\nҲозирги даврда ривожланган Ғарб давлатларида фаолият олиб бораётган фуқаролик жамияти институтлари демократик сиёсий фаолликни назарда тутган ҳолда давлат устидан назоратни амалга оширади. Бунда сиёсий партиялар таъсири ва ўз-ўзини бошқариш институтлари фаоллиги тобора ортиб бораверади. Яъни шахс эркинлиги олий қадрият сифатида баҳоланади. Масалан, АҚШ, Буюкбритания, Австралияда мазкур принцип сабаб давлатнинг фуқаролик жамияти ҳаётига аралашувига йўл қўйилмайди.\nКучли давлат анъанаси Шарқ давлатлари каби кўпгина Ғарб мамлакатларига ҳам хос, айниқса Германия давлат бошқарув тизимида бу ҳолатга бевосита гувоҳ бўлишимиз мумкин. Яъни Германия ижтимоий-сиёсий ҳаётида давлатнинг роли жамият ҳаётини барқарорлаштиришдаги аҳамияти кучли ҳисобланади. Шу боисдан ҳам давлат тузилишига алоҳида эътибор қаратилади. Бунда миллий бирдамлик ғояси устувор аҳамият касб этади. Шунинг Учун ҳам шахсий эркинлик давлат қудратига боғлаб талқин этилади. Унга кўра давлат кучли бўлсагина, шахс қизиқишлари ва эркинлигини ҳимоя қила олади. Яъни, давлат тартиби ғояси, миллий бирдамлик шахс эркинлигидан ҳам устун қўйилади. Бундай хокимият бошқарув тизими Германиядан ташқари Франсия ва Японияга мамлакатларига хосдир. Шунингдек, Германияда фуқаролик жамияти соҳасида ва унинг фаоллигини оширишда фуқарога нодавлат секторни ривожлантиришнинг муҳим мақсадли объекти сифатида эътибор қаратилади. Германияда муҳим сиёсий-ҳуқуқий ва ижтимоий-иқтисодий вазифаларнинг ҳал этилишида ҳамда инсоннинг қонуний ҳуқуқ ва эркинликлари ҳимоя қилинишидафуқаролик жамияти институтлари муҳим рол ўйнайди. Бунда давлат фаолияти устидан жамоатчилик назоратининг таъминланиши фуқаролик жамияти институтларининг муҳим вазифаси деб қаралади. Давлат тизимлари фаолияти устидан жамоатчилик назоратининг амалга оширилишида ноҳукумат ташкилотларининг ролини кучайтириш давлатнинг жамият билан самарали ўзаро алоқада бўлиши механизмларини мустаҳкамлайди2.\nГерманияда фуқароларнинг давлат органлари фаолияти тўғрисида эркин ахборот олишга бўлган конституциявий ҳуқуқларини амалга ошириш кўп қиррали ва мураккаб жараён сифатида баҳоланади. Шунинг Учун ҳам мазкур жараёнлар ахборот эркинлигига оид ҳуқуқий механизмлар асосида тартибга солинади. Чунки бугунги кунда оммавий ахборот воситалари ходимларининг замонавий ахборот бозори шароитида жамият олдидаги масъулияти ҳамда жавобгарлигини янада чуқур англашига хизмат қилувчи зарур механизмларни ишлаб чиқиш муҳимдир. Шунинг Учун ҳам 2003 йилнинг майида Германияда оила, кекса фуқаролар, аёллар ва ёшлар ишлари бўйича қўмитанинг кичик бўлими (Фуқаролик фаоллиги бўйича кичик қўмита) ташкил этилган. Унинг вазифасига Германиянинг фуқаролик жамиятини тадқиқ этиш тавсияларини бажаришга кўмаклашиш ҳамда ўз йўналишидаги қонун лойиҳалари ва ташаббусларини муҳокама қилиш киради.\nШунингдек бу мамлакатда аҳолининг давлат, тижорат ва жамоат ташкилотларига бўлган ишончи “Учинчи сектор”ни ривожлантиришнинг муҳим мезонлари ҳисобланади. Фуқаролик жамиятини ривожлантириш жараёнидаги «Биринчи» ва «Учинчи» секторлар ўртасидаги ўзаро муносабатларни институционаллаштириш ҳар икки томон Учун фойдали ҳисобланади. Бундай ҳамкорлик сиёсатини белгилаб берадиган ҳужжатлар давлат билан фуқаролик жамияти институтлари ўртасидаги ўзаро муносабатларни ривожлантиришнинг муайян босқич и Учунгина фойдали бўлади. Уларда давлат ҳокимиятининг фуқаролик жамияти ролига нисбатан янгича нуқтаи-назари акс этади ва Учинчи сектор ташкилотлари билан самарали ўзаро ҳамкорлик асослари яратилади3.\nГерманияда “Учинчи сектор” фуқаролик жамияти, фаол фуқаролик ва бирдамлик ҳисси – яқин яқингача фақат сиёсацҳуносларни қизиқтирган тушунчалар эндиликда барча ижтимоий-гуманитар соҳа вакиллари томонидан муҳокама қилинмоқда. Бунинг сири нимада? Нима сабабдан бугун унинг аҳамияти бунчалик ошган? Биринчидан “Учинчи сектор” – фуқаролик жамиятининг ташкилий инфратузилмаси – узоқ йиллар давомида ривожланувчи иқтисоднинг муҳим тармоғига айланди. Масалан, биргина Германиянинг ўзида 1990 йилдан 1995 йилгача у 30% ўсди. Бундан маълум бўладики, Учинчи сектор меҳнат бозори Учун алоҳида аҳамият касб этади. 90 йил ўрталарига келиб Германия аҳолисининг таҳминан 2,1 млн. (иш билан банларнинг 5%) нотижорат секторда бўлган. Бошқа мамлакатларга нисбатан Германиянинг “Учинчи сектори” ўзининг иқтисодий аҳамиятига кўра “ўртача” ҳисобланади. Унчалик катта бўлмаган бошқа Ғарб мамлакатлари - Нидерландия, Ирландия, Белгия – бу жиҳат бўйича 10% гача чиққан холос. Сабаби давлат ва “Учинчи сектор” ўртасида бевосита ва узлуксиз ҳамкорлик бу мамлакатларда Германия даражасида ривожлантирилмаган. Германияда давлат ва “Учинчи сектор” ўртасидаги субсидарлик тамойилининг қўлланилиши беғараз ёрдам билан чегараланади.\nИқтисодий жиҳатдан Германияда “Учинчи сектор” давлат молиявий ресурсларига боғлиқ. Беғараз фондлар ва уларнинг давлат томонидан молиялаштирилиши “Учинчи сектор”нинг давлатга боғлиқлигини оширади. Ва бу жиҳат айниқса бошқа давлатлар билан солиштирилганда яққол намоён бўлади. Катта молиявий ёрдам олишда ифодаланувчи сиёсий партиялар ва давлатга яқинлик “Учинчи сектор” элементларини фуқаролик жамиятидан ташқарида бўлишига ва квазидавлат секторига киришига олиб келади. Бироқ “Учинчи сектор” “езгу ишлар ҳомийлигидан” иборат эмас. Ташкилотларда ўтган вақт Учун тўланмайдиган пул миқдори тўлиқ бандликдаги миллионлаб одамларга тўланадиган пулга тенг бўлган. Жамоатчилик асосидаги фаолиятнинг манбаи бўлган бирдамлик ҳисси фуқаролик жамияти мавжудлигининг муҳим асоси ҳисобланади. Охирги тадқиқотлар кўрсатишича, Германияда 14 ёшдан катта бўлганларнинг 34% жамоатчилик асосида (“Учинчи сектор” ташкилотларида - 80%) фаолият олиб бориб, бунга ҳафтасига ўртача 5 соат вақтини сарфлайди.\nОхирги Уч ўн йилликда Германияда фондлар сони тобора ошиб бормоқда. Уларнинг фаолияти қонуний асос билан мустаҳкамланади. Улар орасида янги турдаги фуқаролик ёки шаҳар фондлари бўлиб, бунда ташкилотлар ва алоҳида жисмоний шахслар ҳамкорлик асосида маҳаллий миқёсда у ёки бу муаммони бартараф қилиш йўлида бирлашади. Германиянинг янги эрларида ҳам ижобий ўзгаришлар кузатилмоқда. 1990 й. Шарқий Германияда ҳақиқий “портлаш” бўлган, бунда 80.000 то 100.000гача жамиятлар ташкил топган. Германияда тузилган ташкилотлар ўзига хос жиҳати ижтимоий-сиёсий жиҳатдан марказий соҳалар – атроф-муҳитни сақлаш ва халқаро фаолият жабҳасидаги динамикаси билан боғлиқ. “Учинси сектор” ташкилотлари аъзоларининг тобора ошиб бориши унинг одамлар ҳаётига кириб борганлигидан далолат беради. Қолаверса, “Учинчи сектор” кўп жиҳатдан жамиятнинг ўз-ўзини ташкиллаштириш ва инновацияларга нисбий лаёқатидан далолат беради. Яъни бу фаолиятдаги янгилик асосан ҳукумат фаоллик кўрсатмаган соҳаларда юзага келади. Шу нуқтаи назардан бу ҳодисани ижобий баҳолаш мумкин. АҚШда кузатилаётган "Боwлинг алоне" – ижтимоий фаоллик ҳалокати феномени Германия жамиятига хос эмас.\nҚизиқишларни ифодалаш функсияси бунда қандай амал қилади? деган саволга қуйидагича жавоб бериш мумкин. Энг янги жараёнлар шуни кўрсатадики, “мавзу адвокат”лари деб номланувчи атроф-муҳитни сақлаш ва халқаро фаолият ташкилотларига пулни сарфлаш ва уларда жамоатчилик асосида иштирок этиш модага айланяпти. “Мавзу адвокатлари” га ўхшашларнинг мавжудлигини, “Учинчи сектор”нинг давлат функсияларига таъсир қилиши ёки давлатнинг амал қилиш чегарасини кўрсатишга қодирми? Германия мисолида биз бунинг қарама-қарши, аммо умуман олганда ижобий натижаларини кўрамиз. Айнан янги ва ўзига мустаҳкам ишончи бўлган, давлат оталиғидан ташқарида вужудга келган ташкилотлар ўзига хос фуқаролик жамиятидан далолат беради. “Учинчи сектор” ва сиёсатнинг бошқа соҳаларини оладиган бўлсак, фуқаролик жамияти устуворликлари, прусс-протестант этатизм ва католик патернализмни ўзида мужассам этган Германия анъанасига зиддир. Мазкур этатистик-патерналистик анъана субсидарлик концепциясида ўз ифодасини топади. Субсидар ҳисобланган ва шу билан бирга марказий ва ижтимоий жиҳатдан қўллаб-қувватлашга муносиб бўлган ташкилотлар аввало ҳуқуқий чегаралар билан белгиланади, бу ўз навбатида унчалик катта бўлмаган ташкилотлар имкониятларини чегаралайди. Бунда фуқаролик жамиятининг эмас балки давлат ва коммуналар қизиқишлари ҳимоя қилинади.


Ишдаги уйқучанлик ва камҳаракатлиликка қарши курашиш керакми?\n19:03 21.10.2019 (Янгиланган 19:32 21.10.2019)\nБелгиланган вақтдан ортиқча ўтириб ишлаш, тушликдан кейинги ухлаш истаги кабилар билан курашиш керакми?\nТОШКЕНТ, 21 окт - Sputnik. Иш фаолияти кишиларнинг турмуш тарзи, кайфияти ва соғлиғига таъсир кўрсатади. Масалан, узоқ соатлаб ўтириб ишлаш гиподинамия, яъни камҳаракатлиликка олиб келиб, моддалалар алмашинуви билан боғлиқ касалликларини вужудга келтиради. Мунтазам равишда белгиланган вақтидан ортиқча ишлаш эса юрак-томир касалликларини келтириб чиқариш хавфини янада оширади.\nРоссияда олиб борилган тадқиқотларга кўра, ҳар иккинчи ишчи ходим куни бўйи ўтирган ҳолатда вақт ўтказади. Россияликнинг ўртача иш ҳафтаси 49 соатга тенг.\nШундай бўлса-да, сўровда иштирок этганларнинг 79%и у ё бу даражада ўз ишидан қаноатланганлигини маълум қилган.\nРоссияликлар уларнинг кайфияти, умумий ҳолатига ижобий таъсир кўрсатиши мумкин бўлган шароитларни санаб ўтди. Сўровда қатнашганларнинг –\n19%и ишлаётган ташкилотлари томонидан диспансеризациядан ўтишга имконият яратилиши;\n14%и жисмоний машқ бажариш;\n12%и иш вақтида танаффус қилиш, ишдан бир оз чалғиш кабиларни қайд этган.\nБу орада Калифорния университети (АҚШ) тадқиқотларига кўра, барчага маълум ва машҳур тушликдан кейинги мизғиб олиш истагини қондириш кишининг меҳнат лаёқатини ошириб, қолган кун давомида уйқучанлигини олдини олишга кўмаклашади. Янги ўтказилган тадқиқот (беш йил давомида олиб борилган), кундузги уйқунинг инсон соғлиғига ижобий таъсир кўрсатишини тасдиқлади.\nТушликдан кейин вақти-вақти билан дам олганларда уйғоқ турганларга нисбатан юрак-томир касалликлари 48% га камайганлиги аниқланди. Бунда тунги уйқунинг ҳам тўлақонли бўлиши муҳим эканлиги айтиб ўтилади.


Зулфия номидаги Давлат мукофоти муборак бўлсин! – Kamoliddin Behzod nomidagi Milliy rassomlik va dizayn instituti\nЗулфия номидаги Давлат мукофоти муборак бўлсин!\nМаълумки, Ўзбекистон Республикаси Президентининг Зулфия номидаги Давлат мукофоти билан тақдирлаш тўғрисидаги қарори эълон қилинган эди. Ушбу қарорга мувофиқ Қорақалпоғистон Республикаси, вилоятлар ва Тошкент шаҳрининг иқтидорли қизлари аъло хулқи, ноёб истеъдоди, зукколиги, ташаббускорлиги, ўқишдаги муваффақиятлари ҳамда таълим, фан, адабиёт, санъат, спорт соҳаларида ва жамоатчилик фаолиятида эришган алоҳида ютуқлари учун Зулфия номидаги Давлат мукофоти билан тақдирланди.\nҚувонарлиси, Камолиддин Беҳзод номидаги Миллий рассомлик ва дизайн институти Санъатшунослик факультети 2-босқич талабаси Мадина Норчаева ҳам ушбу юксак эътирофга сазовор бўлди.\nБугун институт ректори Нодирбек Сайфуллаев Мадина Норчаева билан учрашар экан, аввало, Муҳтарам Президентимиз Шавкат Миромонович Мирзиёев томонидан олиб борилаётган ислоҳотлар натижасида ёш авлодни ҳар томонлама баркамол авлод бўлиб етишишлари учун мамлакатимизда кенг имкониятлар эшиги очилгани, ўз ўрнида ёшлар ҳам ушбу имкониятлардан унумли фойдаланишлари зарурлигини таъкидлади. Мадинани юксак мукофот билан самимий муборакбод этди. Унга сиҳат-саломатлик, ўқиш ва ижодларида улкан зафарлар тилади.\nМадина ҳам мукофотни қўлга киритишида институтнинг ҳиссаси катта эканлигини айтиб, институт раҳбариятига ўз миннатдорчилигини билдириб ўтди.\n– Бугун мен жуда ҳаяжондаман, чунки Муҳтарам Юртбошимизнинг ўзларидан мукофотни қабул қилиб олиш менга улкан қувонч бахш етди. Мукофот ижодий баркамолликка эришишим, янада катта маррраларни эгаллашимда куч ва ғайрат бағишлади. Хотин-қизларга, аёлларга мана шундай юксак ҳурмат билан қараладиган гўзал юртда яшашнинг ўзи улкан бахт, туганмас бойлик. Мен шу юртнинг бахтли қизларидан бири сифатида Юртбошимизнинг ишончларини оқлашга ваъда бераман. – дея ўз таассуротларини билдирди Зулфия ноимдаги давлат мукофоти совриндори Мадина Норчаева.\nМадина 2018 йилда Ўзбекистон Ёзувчилар уюшмаси томонидан ташкил қилинган “Зомин” семинарида қатнашиб устоз шоир ва ёзувчилар ҳамда тенгдошларининг эътирофига сазовор бўлган. Шу билан бирга республика миқёсида ўтказилган турли фестивалларнинг фаол қатнашчиси. Жумладан, 2018 йилда Ўзбекистон Ёшлар иттифоқи томонидан ўтказилган “Ўзбекистон баҳори” фестивали ғолибаси, Республика Ёш Ижодкорлар кенгаши ташаббуси билан ўтказилган туркий тилли ёшларнинг “Самарқанд шеър оқшомлари” семинари иштирокчиси. 2019 йилда Республика Ёш Ижодкорлар кенгаши томонидан ташкил қилинган “Оролдаги одамлар” лойиҳасида иштирок этиб, қорақалпоқ аёллари ҳаётига бағишланган туркум шеър ва эсселар муаллифи ҳисобланади.\nМадинанинг ижод намуналари “Жилғалар қўшиғи”, “Ёшлик” каби ижодкор ёшлар баёзларида, “Ёшлик”, “Дугоналар”, “Ёш куч” журналларида, “Ўзбекистон адабиёти ва санъати”, “Китоб дунёси” газеталарда ва нуфузли интернет нашрларида эълон қилинган.\nИнститут жамоаси Мадина Норчаевани юксак мукофот билан муборакбод этади.


Xiaomi смартфони чўнтакдаёқ ўз-ўзидан ёниб кетди - Terabayt.Uz\nXiaomi смартфони чўнтакдаёқ ўз-ўзидан ёниб кетди\nТурли компанияларнинг ҳар хил гаджетлари тутаб, ёниб ва ҳатто портлаб кетганлиги ҳақида хабарлар чиқиб туради. «Хитойча Apple» маҳсулотларида ҳам, кам бўлса-да, шундай ҳолатлар кузатилган.\nЎҚИНГ: Xiaomi тунда портлаган смартфон ўрнига янгисини бериб, ҳодиса сабабини расман изоҳлади\nРоссиядаги оммабоп Pikabu портали фойдаланувчиларидан бири – meta1984 никли юзернинг ёзишича, унинг Xiaomi Mi Note 3 смартфони ўз-ўзидан ёниб кетган. Сўзининг исботи сифатида у ёнган смартфоннинг ҳамда оёғидаги куйган жароҳатнинг расмини жойлаган.\nШикоятчига кўра, у уйидан чиқишга тайёрланаётганида, жинси шимининг чўнтагида худди калит шодаси сонига тиралгандек бўлган. Чўнтагида калит йўқлигини эслагунича ўша жойи бирданига кучли қизиб кетганини пайқаган. Тезда чўнтагидан сматфонини чиқарган, аммо у аллақачон ёниб, пластиклари эриб оқа бошлаган эди. Смартфон ёнишидан унинг хонасини қуюқ тутун қоплаган, шими куйган ва оёғининг сон қисми жароҳатланган.\n#Xiaomi #Xiaomi Mi Note 3 #андроид смартфон


Шуҳрат Ғаниев томорқасида йилига 4 марта ҳосил олиши ва ўзи етиштирган редискаларни сотганини айтди - Daryo\n23:33, 13.07.2020 27296\nШуҳрат Ғаниев томорқасида йилига 4 марта ҳосил олиши ва ўзи етиштирган редискаларни сотганини айтди\nФарғона вилояти ҳокими Шуҳрат Ғаниев вилоятда такрорий экинлар ҳолати билан танишиш чоғида ўз томорқасида редиска, булғори, қалампир экишини ва томорқасидан бир йилда камида тўрт марта ҳосил олишини маълум қилди.\nВилоят ҳокимининг қайд этишича, илгари такрорий экин эккан киши жиноятчи бўларди. Одамлар яширинча дала уватларига қўшимча экинлар экарди. Унинг сўзларига кўра, ҳозирда вазият умуман ўзгарди, ғалладан бўшаган ва фойдаланишдан чиққан ерлар қайта ўзлаштирилиб, кам даромадли, эҳтиёжманд оилаларга бўлиб берилмоқда.\n«Ўзим эрта баҳорда томорқамиздаги бир сотих ерга плёнка остига редиска экаман. Уни сотиб, шу ерда булғори етиштирдим. Ҳозир учинчи экин — қалампир бор. Бир йилда камида тўрт марта ҳосил оламиз», — деди Шуҳрат Ғаниев.\nВилоят ҳокимлигининг хабар беришича, Фарғона вилоятининг барча туманларида ғалладан бўшаган майдонларда етиштирилаётган экинлар назоратдан ўтказилмоқда, зарур ҳолатда агротехник ёрдам кўрсатилмоқда. Айни чоғда бўш қолган ерлар ёшлар ва кам таъминланган оилаларга бириктирилиши давом этмоқда.\nТаъкидланишича, 2020 йилда қишлоқ хўжалиги соҳасидаги мавжуд имкониятлар ишга солиниб, вилоятда 18 минг оила камбағалликдан чиқарилади.\nМарт ойида 5,5 гектар ер майдонида ёшларнинг малиначилик кооперацияси ташкил қилинди. Айни кунларда улар малина билан бирга, ғалладан бўшаган майдонда мош, ловия парваришини ҳам олиб бормоқда. Шуҳрат Ғаниев мазкур кооперацияда бўлиб, иш жараёни билан танишди.\n«Бир сотих ердан 3-4 миллион сўмгача даромад олиш мумкин. Мазкур ажратилган ерлар учун ҳеч қандай солиқ, ижара тўлови йўқ», — деди вилоят раҳбари.\nФарғона вилояти ҳокими Шуҳрат Ғаниев баъзи оталар қизларини эрта турмушга бераётганини танқид қилди\n10:56, 30.05.2020 462922\n17:46, 31.05.2020 331177\n20:44, 26.05.2020 162779\n03:36 Бугун 3417\n02:15 Бугун 2790\n01:22 Бугун 6329\n00:14 Бугун 31184\n11:37, 11.08.2020 181982\n07:35, 11.08.2020 154257\n11:44, 10.08.2020 122877\n23:59, 10.08.2020 119705


Нидерландияда 2014 йил Донецк осмонида уриб туширилган «Боинг 777» иши бўйича суд бошланди. Ҳозирча 4 киши айбланувчи сифатида кўрилмоқда. Улардан уч нафари Россия, бир нафари Украина фуқароси. Аммо айбланувчилар судда қатнашмайди, улардан фақат бир нафари видеоалоқа орқалигина кўрсатма беришга рози бўлган.\nРоссия ва Украина ўртасидаги муносабатлар кескинлашган 2014 йилнинг 17 июль кунида Донецк осмонида Malaysia Airlanes авиакомпаниясига қарашли «Боинг 777» ҳалокатга учрайди. Лайнер Амстердамдан Куала-Лумпурга белгиланган парвозни амалга ошираётган вақтда уриб туширилган. Бортдаги 298 йўловчининг барчаси ҳалок бўлади. Улар орасида Нидерландиянинг 192 нафар, Малайзиянинг 44 нафар, Австралиянинг 27 нафар фуқароси бор эди. Шунингдек, яна 7 мамлакат фуқаролари «Боинг 777» қулаши оқибатида ҳалок бўлганди.\nСамолёт «Бук» зенит-ракета мажмуаси (Россияда ишлаб чиқарилган) билан уриб туширилади. Бу авиаҳалокат талафот борасида 2001 йил 11 сентябрдаги ҳалокатдан кейинги энг йириги бўлганди. Нидерландия самолётдагиларнинг аксари ўз фуқаролари бўлгани сабаб бу ишга жиддий киришди ва шу боис айнан Нидерландияда иш юзасидан суд бошланди. ВВС воқеа тафсилотларини таҳлил қилди.\nНидерландия томони олиб борган суриштирувга кўра, самолётни уриб туширишда қуйидаги одамлар қатнашган бўлиши мумкин:\n* Сергей Дубинский. Россия фуқароси. Россия давлат разведка хизмати (ГРУ)нинг истеъфодаги офицери.\n* Олег Пулатов. Россия фуқароси. Россия ҳаво десантчи кучлари (ВДВ)нинг захирадаги подполковниги.\n* Леонид Харченко. Украина фуқароси. ДХР (Донецк халқ республикаси) разведка махсус кучлари командири.\n* Игорь Гиркин (Стрелков). Россия фуқароси. ФСБнинг истеъфодаги офицери. ДХР мудофаа вазири.\nДубинский, Пулатов ва Стрелков Россияда, Харченко эса Украинанинг ҳукумат кучлари назоратида бўлмаган қисмида яшайди. Уларнинг барчаси халқаро қидирувга берилган. Сергей Дубинский ўзига қўйилган барча айбловларни рад этган: «Армияга бироз бўлса ҳам алоқаси бўлган одам транспортировка билан шуғулланган разведкачи учун «Бук»ни ўрнатиш фантастика эканини тушунади».\nИгорь Гиркин: «Ахир бу катта ишда кимдир «қурбонлик эчкиси» сифатида танланиши керак эди. Шу боис мен ва худди мен каби умуман бу ишни қилиши мумкин бўлмаган одамлар айбланмоқда».\nУлар нимада айбланмоқда?\nНидерландия прокуратураси уларнинг тўртовини ҳам 298 киши ўлимида айбламоқда. Мамлакат прокурори бу ҳақда шундай дейди: «Тўғри, бу тўрт киши ракетани ҳаракатга келтирган тугмани босмаган, лекин қурол етказилишида воситачилик қилишган. Шу боис уларни «Боинг» ҳалокатида айблашга асослар етарли».\n«Боинг 777» ҳалокатини ўрганиш учун ташкил этилган халқаро суриштирув гуруҳи самолёт «Бук» зенит-ракета қурилмаси ёрдамида уриб туширилган деган хулосага келган. Шунингдек, хулосада самолёт Украина ҳудудидан уриб туширилгани, «Бук» эса Россиядан олиб келингани айтилган. Нидерландия прокуратурасининг маълум қилишича, гумондорлар ракетани олиб келиш ва самолётни уриб тушириш учун қулай жой танлашда бош-қош бўлишган.\nНидерландия полицияси тергов бўлими бошлиғи Энди Крааг иш юзасидан шундай дейди: «Биз узоқ вақт машаққат билан тўплаган далилларимизни ниҳоят судга тақдим этамиз. Бу биз учун жуда муҳим иш. Суд бизнинг айбловларимизни тасдиқлайдими ёки йўқ буни вақт кўрсатади, лекин ҳозир бизнинг бутун диққатимиз судга қаратилган. Бу катта жиноятда барча занжирларни боғлашни, охир-оқибат ракетани отишга ким буйруқ берганини аниқлашни истаймиз».\nЭнди Крааг терговчилар MH17 ҳалокатида айбдорларнинг барчасини топиш ниятида эканини айтган\nMH17 рейси билан учган «Боинг» ҳалокати оқибатида ўғли, хотини ва набирасини йўқотган Антон Котте шундай дейди: «Умид қиламан, ҳамма айбловлар ўз исботини топиб айбдорлар жазоланади. Россия айбдорми? Бу ҳақда ҳозир аниқ айта олмайман, лекин биз Россиянинг ишга алоқадорлиги ҳақида жуда кўп маълумот тўпладик. Россия томони эса «пичоққа илинадиган» рад этувчи далиллар келтира олмади. Албатта, биз яқинларимизни қайтара олмаймиз, аммо 2014 йилнинг 17 июлида аслида нима бўлганини билишимиз керак. Нима бўлганда ҳам, мана шундай суд ўтказилиши мумкин бўлган озод мамлакатда яшаётганимдан бахтлиман».\nАнтон Котте авиаҳалокат туфайли уч нафар яқинини йўқотган\nҲалокатда уч нафар яқинини йўқотган Антон Котте MH17 рейси бўйича учган «Боинг 777» самолётида қурбон бўлганларнинг яқинларига ёрдам бериш ва суриштирув ишларида кўмаклашиш мақсадида махсус фонд ҳам ташкил этган.\nСуд Нидерландия қонунлари асосида ўтади, чунки ҳалок бўлган 298 одамдан аксари (192 нафари) шу мамлакат фуқароси бўлган. Суриштирув ишларида фожиа оқибатида энг кўп фуқароларини йўқотган Нидерландия, Австралия, Малайзия ва Бельгия вакиллари қатнашган. Шунингдек, ҳалокат Украинада юз бергани сабаб бу давлат мутахассислари ҳам суриштирув ишларига жалб қилинган. Аммо Россиядан ҳеч ким суриштирув ишларига чақирилмаган. Бу эса Москванинг кескин эътирозларига сабаб бўлиб, Россия суриштирув натижаларини ўз вакиллари унда қатнашган ҳолатдагина ҳақиқий деб топишини билдирган.\nТергов ҳужжатлари ҳозиргача 30 минг саҳифадан ошиб кетган. Ишни 5 нафар судья кўрмоқда. Улардан уч нафари доимий бўлса, икки нафари ўринбосар мақомида. Судда айбланувчиларнинг бирортаси кўриниш бериши қийин масала, аммо Олег Пулатов (Россия армияси ҳаво десантчи кучлари захирадаги подполковниги) видеоалоқа орқали кўрсатма беришга ва прокурор билан адвокат орқали гаплашишга рози бўлган. Ҳуқуқшунослар кейинчалик шахсий ҳаётларида муаммо бўлмаслиги учун шундай қилишган.\nСуд ишни кўришга шошмаяпти ва 23 мартгача танаффус эълон қилинди. Аммо ҳали Нидерландия томони «асосий картаси»ни очмади. Прокурор Фред Вестербекнинг айтишича, уларда ракета учирилишини кўрган гувоҳ бор: «Бизда ракета учирилишини кўрган камида битта гувоҳ бор. Уларнинг умумий сони ҳақида ҳозир айта олмайман».\nЧалғитиш учун иккита «Бук» юборилганмиди?\nТерговчилар самолёт «Бук» зенит-ракета мажмуаси орқали уриб туширилган фикрда\nИш давомида бир қатор мураккабликлар келиб чиқиши аниқ, чунки самолётни уриб туширган гуруҳ жуда жиддий тайёргарлик кўриб, чалғитувчи ҳаракатларни амалга оширган.\nБу чалғитишлар чиндан мураккабликлар келтириб чиқаришни бошлаган. Масалан, Bellingcat суриштирув гуруҳи 2018 йил «Боинг»ни уриб тушириш учун олиб келинган «Бук»ни Украина ҳудудига олиб келиш билан ГРУ офицери Олег Иванников шуғулланганини маълум қилганди. Аммо 9 март куни ўтказилган суд мажлисида прокурор Иванников назоратидаги «Бук» зенит-ракета комплекси Донецкгача етиб бормаганини айтди.\nНидерландия айбланувчилар экстрадицияси бўйича Россия ҳукуматига мурожаат қилмоқчи эмас. Чунки улар Россия қонунларига кўра, мамлакат фуқаролари бошқа мамлакатга экстрадиция қилинмаслигини яхши билишади. Нидерландия прокуратураси MH17 рейси билан учган «Боинг 777» қурбонларининг яқинлари билан учрашувда суд 1,5-2 йил давом этиши, агар тўхталишлар кўпайиб кетса, у 4-6 йилга чўзилишини айтишган.\n9 март куни бошланган суд мажлисига Нидерландия суди тарихидаги энг катта иш деб баҳо беришмоқда. Унга бўлган қизиқиш шу даражада каттаки, ҳалокат қурбонларининг яқинлари суд мажлисига навбат асосида киритилмоқда.\n«Боинг» МН17 2014 йил ёзида Украина жануби-шарқида уриб туширилган ва 298 киши ҳалок бўлган.\n2015 йил июлида Россия БМТ Хавфсизлик кенгашида ушбу авиаҳалокатни текшириш бўйича халқаро трибунал тузиш таклифига розилик билдирмаган\nРоссия ўзининг MH17 рейси билан учган «Боинг 777» ҳалокатида айбдор эканини кескин рад этиб келади. Россия томони самолёт уриб туширилишига алоқаси йўқлигини исботловчи ҳужжатларни Нидерландияга юборганини айтади, аммо нидерландияликлар бу маълумотларни рад этиб келади.\nЗеленский Донбассдаги Boeing ҳалокати бўйича тергов натижаларини маъқуллади\nНидерландия полицияси MH17 иши бўйича гумондорларни ҳибсга олиш учун халқаро ордер берди\nТерговчилар MH17 рейси ҳалокатига алоқадорликда гумон қилинаётганларнинг исмларини маълум қилишди


Украина парламенти банк ва ер ислоҳотига оид қонунларни 12 соатлик тортишувдан сўнг ярим тунда тасдиқлади\n30 октябр 2020, Тошкент вақти: 12:47\nЕрни сотувга қўйишга рухсат берувчи қонуннинг қабул қилиниши президент Зеленскийнинг сиëсий ғалабаси сифатида кўрилмоқда.\nКоронавирус пандемиясига қарамай¸ 30 март куни фавқулодда мажлисга тўпланган Украина парламенти депутатлари ер савдосига оид қонунни қабул қилди.\nПрезидент Зеленский 12 соат тинимсиз давом этиб¸ ярим тунда тугаган парламент сессиясига икки марта шахсан келиб¸ депутатларни ер ислоҳотига оид қонунни қабул қилишга чақирди.\nҚонун 259 овоз билан қабул қилинди¸ кўпчилик овозни президент мансуб «Халқ хизматчиси» партиясининг парламентдаги 206 аъзоси таъминлаб берди. Юлия Тимошенко етакчилигидаги мухолифат фракцияси қонун лойиҳасига қарши овоз берди.\nЯнги қонун 2021 йил 1 июлидан бошлаб ерни сотувга қўйишга рухсат беради. 2024 йилгача ерни фақат жисмоний шахслар одам бошига 100 гектаргача сотиб олиши мумкин. 2024 йилдан сўнг юридик шахсларнинг 10 минг гектаргача ер сотиб олишига рухсат берилади.\nАйни пайтда¸ давлатга қарашли ерларни приватизация қилиш тақиқланади. Хорижликларнинг ер сотиб олишига рухсат бериш-бермаслик масаласи эса¸ умумхалқ референдуми орқали ҳал этилади. Оффшор компаниялари¸ бенефициари россиялик бўлган юридик шахсларга Украина ерини сотиш қонунан тақиқланади.\n30 март кунги мажлисда депутатлар банклар фаолиятига оид қонунни ҳам қабул қилди.\nБу қонун приватизация қилинган банклар собиқ раҳбарларининг бу банкларга эгалик қилиши ëки компенсация олишини тақиқлайди.\nБу иккала муҳим қонуннинг қабул қилиниши Зеленский ҳукуматининг Украинада ер ва банк тизими ислоҳотлари ўтказишни шарт қилиб қўйган халқаро молия тизимлари¸ хусусан¸ Халқаро валюта жамғармасидан жорий иқтисодий инқироз пайтида 8 миллиард долларлик қарз олишига асос бўлади.


Дилноза Баҳромова: Фарзандларимга алифбени ўргатяпман – O'zbekiston Milliy paralimpiya qo'mitasi\nДилноза Баҳромова: Фарзандларимга алифбени ўргатяпман\nЮртимиздаги карантин муносабати билан Паралимпия спортчилари машғулотларни ўз уйларида олиб боришмоқда.\nЎзбекистон Миллий Паралимпия ассоциацияси матбуот хизмати эса ушбу масалада Пара дзюдо терма жамоаси мураббийи Дилноза Баҳромова билан қисқача суҳбат уюштирди.\n-Карантин даврини қандай ўтказяпсиз?\n-Ҳозирги шароитда уйдан чиқмаслик энг тўғри йўл деб ҳисоблайман. Бунга ўзим ҳам амал қиляпман. Кун давомида оила аъзоларим, фарзандларим билан биргаман. Уларга турли таомлар тайёрлаб беряпман. Мактабга тайёргарлик кўраётган фарзандларимга алифбени ўргатяпман. Қолаверса, кўпдан бери китоб ўқишни ният қилиб келаётган эдим. Карантин пайти эса бу ниятимни амалга ошириш учун айни муддао бўлди.\n-Мураббийлик фаолиятингизни қандай олиб боряпсиз?\n-Мамлакатимизда карантин даври якунлангунича шогирдларим ўз уйларида менинг берадиган топшириқларим асосида индивидуал машғулот олиб боришади. Улар менга кунлик машғулот жараёнларини тасвирга олиб юборишяпти. Мен эса уларни диққат билан кузатиб, хато ва камчиликларини айтяпман. Ўйлайманки, бу кунлар ҳам ортда қолади ва биз яна спорт иншоотларида шуғулланишни бошлаймиз.\nБундан ташқари Миллий Паралимпия ассоциацияси раҳбарияти билан видеоконференциялар уюштирилмоқда. Уларда спортчиларнинг тайёргарлик жараёнлари муҳокама қилиб борилмоқда. Спортчиларнинг спорт формасини сақлаб туришлари учун қўлдан келган барча ишлар амалга оширилмоқда.\nПара камондан ўқ отиш Паралимпияга киритилган энг биринчи спорт туридир. Пара таэквондо ҳамда Пара бадминтон эса…\nПаралимпиада ёки Параолимпиада?


Туман (шаҳар) ҳудудларини боғловчи асосий йўллардан ташқари, ички айланма кўча ва йўлларда ҳаракат тақиқланди\nХоразм вилояти ҳокимининг 2020 йил 27 март куни 85Ф-сон фармойишга асосан 2020 йил 27 март куни соат 15:00дан бошлаб, вилоятнинг барча туманлар ва шаҳарларига, шунингдек республиканинг барча ҳудудларига транспорт воситаларида (автобус, микроавтобус ва енгил автотранспорт) кириш ва чиқиш ҳаракатлари тўхтатилди.\nҚайд этилишича, бу вилоят аҳолисининг санитария-эпидемиологик осойишталиги ва хавфсизлигини таъминлаш, фуқароларнинг ҳаёти ва соғлигини ҳимоя қилиш ҳамда коронавирус инфекциясини вилоят ҳудуди бўйлаб тарқалишини олдини олиш мақсадида амалга оширилди.\nТуман (шаҳар) ҳудудларини боғловчи асосий йўллардан ташқари, ички айланма кўча ва йўлларда ҳаракат тақиқланди.\nШу билан бир қаторда, Урганч шаҳри ҳудудида барча қатновлар (йўловчи ташувчи, онлайн хизмат кўрсатувчи автомашиналар, автобус ва микроавтобуслар) ҳаракати тўхтатилди. Корхоналарнинг озиқ-овқатларни хонадонларга етказиб бериш автомашиналари ҳаракатланиши мумкин.\nҲар бир туман (шаҳар)лар ҳудудларига кириш-чиқишни назоратга олиш ва автомашиналарни дезинфекция қилиш чораларни кўриш мақсадида вақтинчалик маскан (пост)лар фаолияти йўлга қўйилди.\n“Азиз хоразмликлар, Сизларни яна бир бора карантин даврида тартиб-интизом ва амалдаги қонунчилик талабларига қатъий риоя этишга ҳамда зарурат бўлмаса уйда қолишга чақирамиз! Барча саъй-ҳаракатларимиз – аҳоли саломатлиги ва осойишталиги учун! Уйда қолинг!” - дейилади вилоят ҳокимлиги хабарида.


Жамоатчилик кенгаши ва “Шаҳарсозлик тўлқини” - Toshkent shahar hokimligi huzuridagi jamoat kengashi\n30 апрелда Жамоатчилик кенгаши фаоллари ҳамда “Юксалиш” умуммиллий ҳаракати ҳузурида яқинда иш бошлаган “Шаҳарсозлик тўлқини” ташаббуси вакилларининг илк қўшма мажлиси ўтказилди.\nЖамоатчилик кенгаши меҳмонлари архитекторлар Бобир Қиличев, Тахмина Турдиалиева, Улуғбек Холмуродов ва Мурод Усмонов бўлдилар. Жамоатчилик кенгаши аъзоларининг бир қисми учрашувга масофадан, ZOOM орқали уландилар.\nУчрашув пойтахтимиз ривожланиши муаммоларига оид қарашлар мослигини ва архитектура-қурилиш тармоғида илғор ғоялар ва лойиҳалар, ислоҳотларни илгарилатиш учун ишлаш истагини кўрсатди. Замонавий тенденциялар: “рақамлаштириш”, “хавфсиз шаҳар”, “ақлли шаҳар”, “шаҳарнинг барқарор ривожланиши”, “шаҳар рақобатбардошлиги” ва, айниқса, “яшил шаҳар”ни ҳисобга олган ҳолда Тошкентнинг ривожланиши Бош планини ишлаб чиқишда қатнашиш истаги билдирилди.\nУчрашувда архитекторларимиз ва жамоатчиликни ҳам илғор хорижий тенденциялар, ҳам энг яхши маҳаллий ишланмалар ва ютуқлар ҳақида хабардор қилиш учун маърифатчилик фаолияти зарурлиги муҳокама қилинди. Бу ташаббус қандай кўринишда амалга оширилади (китоблар, мақолалар, тақдимотлар ва бошқалар) ва мазмуни қандай бўлади – биргаликдаги фаолият давомида аниқланади.\nУчрашув иштирокчилари объектларни лойиҳалаштириш ишлари ижрочиларини танлашда очиқлик, ошкоралик ва тенг ҳуқуқлиликни кучайтириш бўйича биргаликда ҳаракат қилиш ниятларини билдирдилар.\nШунингдек, учрашувда Жамоатчилик кенгашининг ал-Хоразмий майдонини қайта тиклаш бўйича ташаббуси муҳокама қилинди, бу йўналишда ҳамкорлик қадамлари белгилаб олинди.\nУчрашув иштирокчиларига Е.Скляревскийнинг жамоат маконини ташкил этиш бўйича таклифлар киритилган тақдимоти намойиш этилди. Муҳокамадан сўнг архитекторларга маърузачи билдирган ғояларни ҳисобга олиш истаги изҳор қилинди.\nБиринчи учрашув унумли ўтди. Архитекторларнинг илғор ғояларини ва Жамоатчилик кенгаши ташкилий ресурсини бирлаштирувчи ҳамкорлик яхши натижалар бериши муқаррар.


Касалланганлар сони 553 418 997\nСоғайганлар сони 528 240 764\nВафот этганлар 6 359 405\n4351 нафар тинч аҳоли, жумладан, 812 нафар эркак, 553 нафар аёл, 103 нафар қиз ва 116 нафар ўғил бола, шунингдек, жинси ҳозирча номаълум бўлган 164 нафар бола ва 2603 нафар катталар яраланган.\nДонецк ва Луганск вилоятларида Киев назорати остида бўлган ҳудудларда 1992 киши ҳалок бўлди, 1872 киши яраланди. Киев назорати остида бўлмаган ҳудудларда эса 127 киши ҳалок бўлди, 509 киши яраланди, дея хабар беради БМТ. Украинанинг бошқа ҳудудларида эса 1719 киши ҳалок бўлди, 1970 киши яраланди.\nКиритилди: 13:06 21.05.2022. Ўқилди: 1591 марта. Фикрлар сони: 5 та.\n9 июль Қурбон ҳайити байрами этиб белгиланди


Ногиронлиги бўлган шахсларни тунги вақтдаги ишларга, шунингдек иш вақтидан ташқари ишларга ва дам олиш кунларидаги ишларга жалб қилишга уларнинг розилиги билангина, башарти улар учун бундай ишлар тиббий тавсияларда тақиқланмаган бўлса, йўл қўйилади.\nҲомиладор аёлларни ва 14 ёшга тўлмаган боласи (16 ёшга тўлмаган ногиронлиги бўлган боласи) бор аёлларни уларнинг розилигисиз тунги ишларга, иш вақтидан ташқари ишларга, дам олиш кунларидаги ишларга жалб қилишга ва хизмат сафарига юборишга йўл қўйилмайди. Шу билан бирга ҳомиладор аёлларни ва 3 ёшга тўлмаган боласи бор аёлларни тунги ишларга жалб қилишга бундай иш она ва боланинг соғлиғи учун хавф туғдирмаслигини тасдиқловчи тиббий хулоса бўлган тақдирдагина йўл қўйилади.\nИш вақти давомийлигининг нормал муддати\nХодим учун иш вақтининг нормал муддати ҳафтасига 40 соатдан ортиқ бўлиши мумкин эмас.\nОлти кунлик иш ҳафтасида ҳар кунги ишнинг муддати 7 соатдан, беш кунлик иш ҳафтасида эса 8 соатдан ортиб кетмаслиги лозим.\nИш вақтининг қисқартирилган муддати (ҳафтасига 36 соатдан ошмайдиган) меҳнатга тўланадиган ҳақни камайтирмасдан белгиланади:\n18 ёшга тўлмаган ходимларга\n16 ёшдан 18 ёшгача бўлган ходимларга 1 ҳафтада 36 соатдан ошмайдиган муддатга);\n15 ёшдан 16 ёшгача бўлган ходимларга 1 ҳафтада 24 соатдан ошмайдиган муддатга;\nўқишдан бўш вақтларида ишлаётган ўқувчиларнинг ўқув йили давомидаги иш вақти муддати юқорида назарда тутилган тегишли ёшдаги шахслар учун назарда тутилган иш вақти энг кўп муддатининг ярмидан ортиб кетиши мумкин эмас.\nI ва II гуруҳ ногиронлиги бўлган ходимларга;\n3 ёшга тўлмаган болалари бор бюджет ҳисобидан таъминланадиган ташкилотларда ишлаётган аёллар.\nТўлиқсиз иш вақти шарти билан ишлаш ходимнинг йиллик асосий меҳнат таътилининг муддатини, меҳнат стажини ҳисоблашни ҳамда бошқа меҳнат ҳуқуқларини бирон бир тарзда чеклашга асос бўлмайди ва ишланган вақтга мутаносиб равишда ҳақ тўланади.\nИш ҳафтасининг тури ва иш вақти режими корхонада ички меҳнат тартиби қоидалари, бошқа локал норматив ҳужжатлар билан, бу ҳужжатлар бўлмаганда эса, — ходим билан иш берувчининг келишувига биноан белгиланади.\nИш вақтидан ташқари ишнинг муддати ҳар бир ходим учун сурункасига икки кун давомида 4 соатдан (меҳнат шароити оғир ва зарарли ишларда — бир кунда 2 соатдан) ва йилига 120 соатдан ортиқ бўлмаслиги лозим.\nБайрам (ишланмайдиган) кунлари арафасида кундалик иш (смена) муддати барча ходимлар учун камида 1 соатга қисқартирилади.\nТунги вақтдаги ишнинг муддати\nТунги иш вақти муддати ҳар бир иш куни учун 1 соатга қисқартирилади.\nДам олиш, тунги ва ишдан ташқари ишларга жалб қилишда қўйилган чекловлар\nногиронлиги бўлган шахсларни жалб қилиш уларнинг розилиги билангина, башарти улар учун бундай ишлар тиббий тавсияларда тақиқланмаган бўлса, йўл қўйилади;\nҳомиладор аёлларни ва 14 ёшга тўлмаган боласи (16 ёшга тўлмаган ногирон боласи) бор аёлларни уларнинг розилигисиз жалб қилишга йўл қўйилмайди. Шу билан бирга ҳомиладор аёлларни ва 3 ёшга тўлмаган боласи бор аёлларни тунги ишларга жалб қилишга бундай иш она ва боланинг соғлиғи учун хавф туғдирмаслигини тасдиқловчи тиббий хулоса бўлган тақдирдагина йўл қўйилади;\n18 ёшга тўлмаганларни.


Яна бир тошкентлик фуқарода коронавирус аниқланди » Muzlik.uz - O‘zbekiston yangiliklari\nЎзбекистонда коронавирус инфекцияси билан касалланганлар сони 1 тага ошиб, 150 нафарни ташкил этмоқда, дея хабар қилди Соғлиқни сақлаш вазирлиги. Ушбу инфекция 1 нафар тошкентлик фуқарода аниқланди. Бугун кун аввалида коронавирус инфекцияси билан касалланганлар сони 1 нафарга ошиб, жами 145 кишига етгани хабар қилинган эди. Кейинроқ унинг 28 март куни ушбу инфекция иккинчи вафот этган марҳум билан мулоқотда бўлган унинг 14 ёшдаги жияни экани ва Қашқадарёда даволанаётгани маълум бўлди. Сўнгра COVID-19 тасдиқланган беморлар сони яна 4 нафарга ошди. Ушбу инфекция 2 нафар андижонлик (аёллар), 1 нафар фарғоналик (эркак) ва 1 нафар тошкентлик (эркак) фуқароларда аниқланди.


2014 йилда Қозоғистонда ушлаб қолинган барча ёқилғи-мойлаш материаллари Қирғизистонга етказилди\n15:09 / 18.08.2015\n2014 йилда Қозоғистонда ушлаб қолинган барча ёқилғи-мойлаш материаллари Қирғизистонга етказилди. Бу ҳақда Қирғизистон нефт трейдерлари уюшмаси баёнотига таянган ҳолда Sputnik Қирғизистон агентлиги хабар берди.\n2014 йил апрелидан буён Қозоғистон божхона хизмати Россиядан Қирғизистонга олиб кетилаётган ёқилғи-мойлаш материаллари юкланган барча вагонларини ушлаб қолаётган эди. Бунга асос сифатида Қозоғистон ҳукуматининг бундай турдаги маҳсулотларни олиб ўтишга нисбатан чеклов ўрнатиш ҳақидаги қарори кўрсатилган эди. Шунингдек, юкларнинг ҳужжатлари нотўғри расмийлаштирилгани айтилган эди.\n2015 йил июль ва август ойлари ўртасида Қирғизистон темир йўллари станцияларига нефть маҳсулотлари юкланган 400 вагон олиб келинди. Айни пайтда нефт трейдерлари маҳсулотнинг ҳажми ва сифатини текширувдан ўтказмоқда.


Афғонистон президенти курсиси ҳамон икки номзод ўртасида талаш бўлмоқда\n06 май 2021, Тошкент вақти: 08:33\nАшраф Ғани ва Абдуллоҳ Абдуллоҳ сайловда ғалаба қилганликка даъво қилмоқда.\nАфғонистон президентлигига номзодлардан бири Абдуллоҳ Абдуллоҳ рақиби Ашраф Ғани билан музокараларда натижаларга эришилмаганини айтмоқда. Икки сиёсатчи 14 июнь кунги президент сайловида ғалаба қилганликка даъво қилмоқда.\nАбдуллоҳнинг сайлов штаби матбуот вакили Фозил Раҳмон Ория 8 сентябрь кунги музокаралар “мутлақо салбий” натижа билан якунланганини билдирди.\nУнинг яна айтишича, Абдуллоҳ овозларни қайта ҳисоблашга доир ҳисобот борасида ўз хулосаларини бугун эълон қилиши мумкин.\nАфғонистон сайлов комиссияси 4 сентябрь куни мунозарали сайловда берилган 8 миллион овоз қайта санаб бўлинганини эълон қилган эди. Овозларни қайта санаш натижаларининг шу ҳафта жамоатчиликка эълон қилишини кутилмоқда.\nАҚШ воситачилигида эрилишлган битимга кўра, Абдуллоҳ ва Ғани овозларни қайта ҳисоблаш натижаларини тан олиш ва миллий муроса ҳукуматини тузишга розилик берган.


Қашқадарёда шифокор оилавий тадбир ва депутатлар билан учрашувда 30 кишига вирус юқтиргани маълум бўлди – Газета.uz\nLotinchada 9 июл 2020, 18:25 Коронавирус Жамият\nҚашқадарёда бир киши 30 фуқарога вирус юқтирди, дея маълум қилди вилоят ҳокими Зойир Мирзаев вилоят махсус комиссиясининг навбатдаги йиғилишида.\nУнинг сўзларига кўра, 24 июнь куни қашқадарёлик шифокор карантин талабларига риоя этмаган ҳолда қариндошиникида оилавий тадбирда ва депутатлар билан учрашувда иштирок этиб, 30 фуқарога вирус юқишига сабаб бўлди.\nҲоким вилоятда 8 июль куни 161 та коронавирус ҳолати аниқлангани, касалланганларнинг 127 нафари «Интер инжиниринг» компанияси ходимлари бўлса, 34 та ҳолат маҳаллий аҳоли орасида қайд этилганини айтиб ўтди.\nБундан ташқари, вилоят ҳокими йўловчи ташиш фаолияти билан шуғулланиш лицензиясига эга бўлган йўналишсиз таксилар Республика махсус комиссияси талабларини бажармаса, йўловчи ташиш фаолияти тўхтатилиши мумкинлигини ҳам билдирди.\n«Агар Республика махсус комиссияси талаблари бажарилмаса, вилоят махсус комиссияси қарори билан йўловчи ташиш фаолияти 1 августга қадар тўлиқ тўхтатилади», — деди Зойир Мирзаев.\nШунингдек, вилоятда йўл бўйида, кўчаларда, аҳоли гавжум жойларда «Ўрик шарбати», «Квасс», «Морс» ва «Чалоп», юриб музқаймоқ ва яхна ичимликлар, писта, тамаки маҳсулотлари (доналаб) ҳамда пишган озиқ-овқатларни сотиш қатъиян таъқиқланиши маълум қилинди.\nҚайси транспорт воситаларига чекловлар қўлланмайди — рўйхат 9 июл 2020, 10:13


19:05 / 19.11.2019 960 pdf Ўқиш режими + -\nРасулуллоҳ соллаллоҳу алайҳи васалламнинг сийратлари (ҳаётлари тарихи), шаклу шамойиллари ва ахлоқ-одоблари асрлар оша инсониятни ўзига жалб қилиб келди. У зот соллаллоҳу алайҳи васалламни кўриш бахтига мушарраф бўлган инсон у зотга маҳлиё бўлиб қолар, бироз гаплашиб, муомала қилгач, гўзал ахлоқ-одобларининг асирига айланар эди. Хусусан, пайғамбарлик тушганидан кейинги ҳаётлари дўсту душманнинг кўз ўнгида, эътиборида бўлди. Мусулмонлар у зотдек яшаш, кофирлар эса айб топиш учун у зотнинг ҳаётларини узлуксиз кузатиб борар эди. Охир-оқибат у зотга эргашганлар зафар қучиб, бахту саодатга эришишди, айб излаганлар ноумид бўлиб, саодатдан маҳрум бўлишди.\nБашарият тарихида бирор инсоннинг ҳаёти Расулуллоҳ соллаллоҳу алайҳи васалламнинг ҳаётлари каби тўлалигича ўрганилмаган. У зот алайҳиссаломнинг юриш-туришлари, еб-ичишлари, муомала-муносабатлари, барча хатти-ҳаракатлари очиқ-ойдин, ҳамманинг кўз ўнгида ва эътиборида эди. Ҳар бир соатлари, ҳар бир дақиқалари кўпчилик томонидан ўрганилар, оғизларидан чиққан ҳар бир сўз ёдлаб бориларди. Масжид, кўча-кўйдаги ҳаётлари, кишилар билан муомала-муносабатлари саҳобаи киромлар, уйдаги ҳоллари эса оналаримиз томонидан ўрганилиб, умматга етказилди. Зеро, буларнинг барчаси бир бўлиб илоҳий динни ташкил қилар эди. Мана шу маънода Ислом уммати ўша саодат асридан бошлаб Расулуллоҳ соллаллоҳу алайҳи васалламнинг суннат ва сийратларини синчковлик билан ўрганиб, унга эргашиб, билганларини ўзларидан кейинги авлодга етказиб келган.\nОхирзамон Пайғамбари билан ҳамсуҳбат бўлиш бахтига етишган саҳобаи киромлар у зот ҳақида гапирганда кўзларига ёш қалқиб, мақташдан чарчашмас, гоҳида сўз тополмай, «У зотдан олдин ҳам, кейин ҳам ўхшашларини кўрмадик», дейишар эди. Ўша даврнинг сўз усталари эса у зотни кўрганда илҳомлари жўшиб, шеър битишга киришиб кетишар эди.\nКитобларга кўчган муҳаббат\nСаҳобалардан кейинги, тобеъинлар даври бошланган кезлари оммавий ва расмий равишда хатга туширила бошлаган илк ҳадислар ҳам айнан Расулуллоҳ соллаллоҳу алайҳи васалламнинг сийратларига оид эди. Даставвал бор маълумот тўпланиб, қайд этиб борилди. Шу тариқа Ислом тарихидаги биринчи сийрат асарлари вужудга келди. Муҳаммад ибн Исҳоқ (вафоти ҳижрий 151 йил) ва Муҳаммад ибн Умар Воқидий (вафоти ҳижрий 207 йил) сийрат асарларини, Муҳаммад ибн Саъд Басрий (вафоти ҳижрий 230 йил) «Табақот»ини ёзди.\nСийрат асарлари кўпаяр экан, уларнинг ичида сийратнинг маълум бир жабҳасига қаратилган махсус китоблар ҳам пайдо бўла бошлади. Расулуллоҳ соллаллоҳу алайҳи васалламнинг шижоат ва қувватларига, иштирок этган ғазотларига кўпроқ эътибор бериб, сийратни шу тарафлама ёритган асарлар «Мағозий» («Ғазотлар») деб аталди (Ибн Исҳоқ, Ибн Уқба, Ибн Шиҳоб Зуҳрий, Воқидий, Урва ибн Зубайр, Юнус ибн Букайр, Саъид ибн Яҳёларнинг асарлари каби). Яна бир тур сийрат асарлари Расулуллоҳ соллаллоҳу алайҳи васалламнинг хусусиятларига бағишланган бўлиб, улар «Ал-Хасоис» – «Расулуллоҳнинг хусусиятлари» деган номни олди (масалан, Суютийнинг «Ал-Хасоис» асари). Расулуллоҳ соллаллоҳу алайҳи васалламнинг асосан ташқи кўринишларига оид маълумотлар жамланган сийрат асарлари эса «Аш-Шамоил» дея номланди (Абу Ийсо Термизийнинг «Аш-Шамоилул-Муҳаммадийя»си каби). Шу жумладан, Расулуллоҳ соллаллоҳу алайҳи васалламнинг таваллудларини марказий нуқта қилиб олиб, ана шу оламшумул ҳодиса атрофидаги маълумотлар ҳақида сўз юритишга урғу берган сийрат асарлари туркуми ҳам вужудга келди ва улар «мавлид», яъни «таваллуд они» ёки «мавлидун-Набий» – «Набийнинг таваллуд они» деб аталди. Аслида бошқа сийрат китобларида ҳам Расулуллоҳ соллаллоҳу алайҳи васалламнинг таваллудлари ва унга боғлиқ ҳодисалар ҳақида сўз боради, аммо мавлид асарларида, улардан фарқли равишда, ушбу нуқта алоҳида ёритилган ва даъват ишлари, ғазотлар, фатҳлар ҳақидаги тафсилотларга киришилмаган.\nМавлид қандай маросим?\nПайғамбар алайҳиссаломга бўлган муҳаббат туфайли мусулмонлар йиллар ўтиб рабиъул аввал ойини алоҳида завқ-шавқ билан қаршилашга одатлана бошлашди. Чунки бу ойда икки дунё чироғи, инсоният саййиди, охирзамон пайғамбари Муҳаммад соллаллоҳу алайҳи васаллам таваллуд топганлар. Ҳар йили бу ой кириб келиши билан мўминмусулмонлар маҳбуб Пайғамбарларининг ҳаёти билан яқинроқ танишишга янада ғайрат-шижоат билан киришишади. Бу анъана минг йилдан ортиқ тарихга эга.\nЛекин таассуфки, сўнгги пайтда айрим бузуқ ақидали, бузғунчи тоифалар мавлид ойи кириб келиши билан ихтилофли гап-сўзларини тиқиштиришга одатланишди. Аҳли сунна вал жамоа эътиқодидаги мусулмон оммаси бу гапларга эътибор қилмай, Пайғамбарларига бўлган муҳаббатларига мос тарзда мавлид маросимларини зўр иштиёқ билан ўтказиб келишмоқда. Аслида бу борада ихтилоф қилишга ҳеч қандай асос ҳам йўқ. Рабиъул аввал ойидаги мавлид йиғинларидан мурод бузғунчилар даъво қилаётганидек «туғилган кун» нишонлаш эмас, балки бу ойни Расулуллоҳ соллаллоҳу алайҳи васалламнинг сийратларини чуқурроқ ўрганиш мавсуми сифатида ўтказишдир.\nЗеро, ҳар нарсанинг ўз мавсуми бўлади. Мисол учун, мусулмон киши Қуръонни доимо ўқиб, ўрганиб юради. Қуръон нозил бўлган ой – Рамазонда эса Қуръонга алоҳида эҳтимом берилади, ҳар қачонгидан ҳам бу ойда Қуръонга кўпроқ боғланилади. Бу бошқа ойларда Қуръонга эътибор бермаса бўлаверади, дегани эмас. Балки шу ойда бир йилга етгудек заҳира тўплаб олишлари учун амалга ошириладиган бир тадбир. Мусулмонлар Қуръонга бўлган муҳаббатлари, қизиқишлари, аҳдлари ва бу борадаги билимларини шу тарзда ҳар йили янгилаб олишади. Мавлид ойи ҳам бир мавсум, холос. Сийратни ўрганиш мавсуми. Бунинг учун энг муносиби мавлид ойи эканига ҳеч ким шубҳа қилмаса керак.\nТўғри, Расулуллоҳ соллаллоҳу алайҳи васаллам ҳеч қачон кишиларни тўплаб, ўзларининг таваллуд кунларини нишонламаганлар. Зеро, у зот соллаллоҳу алайҳи васалламнинг даврларида ҳозирда жорий бўлган кўп нарсалар йўқ эди. Мисол учун, халқаро миқёсда турли илмий анжуманлар ўтказиш, тадқиқотлар олиб бориш, мактабмадрасалар очиш ва бошқа шу каби ишлар бўлмаган. Шу билан бирга, бундай ишлардан қайтарилмаган, балки уларнинг пойдеворлари барпо этилган, уларга кенг йўл очиб қўйилган, асослари белгилаб берилган. Шу асосларга кўра ҳар даврнинг уламолари ўзлари яшаб турган замондаги вазиятдан, мавжуд ҳолатдан келиб чиқиб, ўша пайт учун зарур бўлган турли хайрли ишларни амалга оширишган. Аллоҳ таоло Ўз инояти билан уммати Муҳаммадияга ҳамма даврда Исломнинг ҳимоясига, ривожига сабаб бўладиган ишларни илҳом қилган. Мавлид ҳам ана шундай амаллардан бири, десак хато бўлмайди. Эҳтимол, ўтган салафлар даврида эҳтиёж йўқлиги сабабидан мавлидни нишонлашмагандир. Кейинги пайтларда бунинг зарурати ва манфаатлари юзага чиққандирки, уламоларимиз бу ишни жорий қилишган.\nШуни ҳам алоҳида таъкидламоқ жоиз, ҳеч ким мавлидни асли шариатда жорий қилинган амал, деб айтмаган. Буни бир яхши одат сифатида кўришган ва шариатга хилоф бўлмаган, шаръий мақсадларга хизмат қиладиган восита деб қарашган. Агар унга шаръий тус бериб, фарз, вожиб ё суннат амал дейилса эди, уни динда янгилик деса бўларди. Мавлид барча замонларда одатий бир тадбир ўлароқ амалга ошириб келинган.\nМавлид маросими қилишнинг шаръий ҳукми хусусида уламоларимиз бир қатор далилларни келтирганлар. Бу ҳақда ўтган йиллар давомида қатор илмий-оммабоп мақолалар эълон қилинди. Уларни яна такрорлаб ўтиришга ҳожат йўқ, деб ўйлаймиз. Фақат хулоса сифатида устозимиз шайх Муҳаммад Содиқ Муҳаммад Юсуф раҳматуллоҳи алайҳнинг мавлид ҳақидаги фатволаридан сўзимизнинг исботи сифатида иқтибос келтирсак:\n«Бидъатни ибодатларда бўлсин, одатларда бўлсин, яхши бўлсин, ёмон бўлсин, Қуръон ва Суннатда йўқ, динда янги пайдо бўлган нарса деб таърифлайдиган йўналишдаги уламоларнинг гапига амал қиладиган бўлсак, мавлид мандуб бидъатлар қаторига кириши турган гап. Бошқача қилиб айтганда, мавлид бидъати ҳасана (чиройли бидъат) бўлади.\nИккинчи йўналишдаги, яъни бидъатни икки хил таърифлаган ва: «Бидъат – динда янги ихтиро қилинган йўл бўлиб, у билан шариатга ўхшатиш киритилади. Унда шариат йўлига юриш назарда тутилади», деган уламоларнинг гапи эътиборга олинса, мавлид умуман бидъат бўлмайди. Чунки ҳеч ким, ҳеч қачон мавлидни диннинг жавҳарига оид нарса демаган ва демайди ҳам».\nДемак, танқидга асосий сабаб қилиб кўрсатиладиган омил ‒ мавлидни бидъат амал дея баҳолаш аслида бидъатнинг шариатдаги таърифига тўғри келмас экан.\nМавлидни ёқламайдиган олимларнинг далиллари эътиборга олинган тақдирда ҳам, бугунги кунда баҳс-мунозарадан кўра, ушбу тадбирдан унумли фойдаланиш, у орқали Расулуллоҳ соллаллоҳу алайҳи васалламнинг сийратлари ва у зотга муҳаббатни халққа ўргатиш шаръий ҳикмат тақозоси ҳисобланади. Бу борада ихтилоф чиқариб, тортишиб, ўзи шундоқ ҳам бирлаша олмаётган умматни янада пароканда қилиш ҳеч қайси мезонга тўғри келмайди. Зотан, мавлид маросимларининг ўзи бир воситадир.\nШаръий насс – ҳужжат бўладиган матн билан талаб қилинган, тарғиб этилинган фарз, вожиб, суннат амаллар асл мақсад ҳисобланади. Бундай амалларни шариатда қандай кўрсатилган бўлса, шундайлигича бажариш шарт, ўзича бирор нарсани ўзгартиришга ҳеч кимнинг ҳаққи йўқ. Агар ўзгартирилса, энг камида бидъат иш бўлади. Аммо шариатда аслан талаб этилмаган, бироқ шариат буюрган ишга олиб борадиган омиллар ўзгариб туриши мумкин. Масалан, ҳажни бажариш фарз, аммо ҳажга нимада бориш белгилаб қўйилмаган. Олдингилар улов ҳайвонларида, қайиқларда боришган бўлса, бугун машина ва самолётларда ҳам борилади. Воситаларнинг ўзгаришини ҳеч ким шариатга хилоф деб эмас, аксинча, зарурат деб билади.\nМавлид ҳам бир восита, ундан кўзланган мақсадлар бор. Аммо мавлиднинг ўзи асл мақсад эмас. Олдинги улуғларимиз ўзлари яшаган замон ва маконнинг вазиятидан келиб чиқиб, ўша мақсадларга эришишга ҳаракат қилишган. Бугун эса шароитлар ўзгарган. Бинобарин, биз ҳам мавлидни бугунги кунимиз, ижтимоий-илмий ҳолатимиз ва бошқа жиҳатларни эътиборга олган ҳолда ўтказиб, ундан кўзланган мақсадларни рўёбга чиқаришга эришишимиз, суратдаги анъанавийликни эмас, маънодаги анъанавийликни ушлашимиз даркор.\nМавлид маросими шартлари\nЮқоридаги мулоҳазалардан хулоса қилган ҳолда, мавлид йиғинларида қуйидагиларга алоҳида эътибор бериш лозим:\n1. Мавлид маросимидан кўзланган мақсадларни унутмаслик;\nРасулуллоҳ соллаллоҳу алайҳи васалламнинг дунёга келганларидан шод эканини изҳор қилиш, у зотнинг сийратларини кенгроқ ёйиш, шахсиятларини таниш, у зотга кўплашиб салавот айтиш, у зотни севишни ўрганиш, муҳаббатни чархлаш, у зотга умматлик аҳдини эсга солиш, янгилаш каби олий мақсадларни рўёбга чиқаришда керакли барча чораларни кўриш лозим. Бу борада имом-домлаларимизнинг масъулиятлари жуда ҳам катта.\n2. Мавлид ойини сийратни ўрганиш ойи, суннатни тиклаш ойи қилиб олиш;\n3. Мавлид маросимларини ўзгача бир кўтаринки руҳда, шодиёналикда ўтказишга алоҳида эътибор қаратиш;\n4. Мавлид хурсандчилиги учун ҳадялар улашиш, бева-бечораларнинг ҳолидан хабар олиш;\n5. Мавлид маросимларида болаларга алоҳида эътибор бериш, уларнинг қалбларига Расулуллоҳ соллаллоҳу алайҳи васалламга нисбатан муҳаббат уйғотишга хизмат қиладиган ишларни амалга ошириш. Масалан, уларга алоҳида совғалар ташкиллаштириш, сийратни ўргатадиган, суннатни таълим берадиган мультфилм, китоб ва бошқа воситаларни намойиш этиш, тарқатиш.\n«Ҳилол» журнали 8- сонидан\n14:03 / 19.11.2019 5563\n16:07 / 19.11.2019 1981\n1631 07:40 / 13.04.2019\n517 08:06 / 30.03.2020\n2727 08:00 / 20.02.2020


MAN бутун дунё бўйлаб 25 фоиз ходимини бўшатишни режалаштирмоқда\n01:54 / 12.09.2020\nГерманиянинг юк машиналар ва автобуслар ишлаб чиқарувчи MAN компанияси ўз фаолиятини қайта ташкиллаштириш доирасида бутун дунё бўйлаб 25 фоиз, яъни 9,5 мингга яқин ходимини қисқартиришни режалаштирмоқда. Бу ҳақда компания баёнотига таяниб Financial Times нашри хабар берди.\nҚайта ташкиллаштиришдан мақсад 2023 йилгача савдолар даромадлилигини 8 фоизга етказиш ва 1,8 млрд евро миқдорида харажатларни қисқартириш ҳисобланади.\nКомпания март ва апрелда пандемия сабабли ишлаб чиқаришни тўхтатишга мажбур бўлган. Натижада компаниянинг биринчи ярим йиллик бўйича савдолари ҳажми 34 фоизга тушиб кетган, зарар эса 423 млн еврони ташкил қилган. Ваҳоланки, 2019 йил биринчи ярмида компания 248 млн евро миқдорида операцион даромад олган.\nКомпания қайта ташкиллаштириш давомида иш ўринларини қисқартиришдан ташқари, конструкторлик ва ишлаб чиқариш тармоғини қайта қуришни режалаштирмоқда. Бунда компаниянинг Австриядаги Steyr Motors заводи келажаги муҳокамага қўйилади.\nУшбу янгиликлар ортида компаниянинг акциялари Франкфурт биржасидаги савдолар вақтида 3,26 фоизга арзонлашган. Умуман олганда, компания йил бошидан 29,5 фоиз қийматини йўқотган.\n23:55 / 10.09.2020\nГермания аҳолиси коронавирусдан кўра Трампдан кўпроқ қўрқишини айтди\n21:27 / 07.09.2020\nГермания терма жамоаси 260 км масофага самолётда боргани учун танқид остида қолди\n17:23 / 05.09.2020\nНемислар хайрия мақсадлари учун бир йилда неча пул сарфлаши маълум қилинди


Ислом динининг туркий халқлар ошхонасига таъсири | Azon.uz - Ахборот-таҳлилий портал\n1305 09:00 09.12.2019\nТуркий халқларнинг ошхонасига Хитой, Эрон, Европа ва араб халқлари анъаналари таъсир кўрсатган. Аммо исломнинг таъсири ҳар доим ҳал қилувчи бўлиб келган.\nЖўғрофий шароит ва иқлим билан бир қаторда халқларнинг маданияти ва дини ҳам миллий ошхонанинг шаклланишига таъсир қилади. Хитой манбаларида туркий халқларнинг аждодлари – ҳунлар таомларда асосан от ва қўй гўштини ишлатгани қайд этилган. Машҳур ўрта аср сайёҳи Марко Полонинг ёзиишича, турк жангчилар ўзлари билан озиқ-овқат ғамлаб олишмаган, балки уларнинг ҳар бирига 18 отдан иборат уюрлар ҳамроҳлик қилган. Улар отнининг венасидан чорак қонини олиб, сутга аралаштириб ичишган. Бундан ташқари, лахтага айланган қонни қовуришган. Шунингдек, сут ва ундан тайёрланган маҳсулотлар – ёғ, қатиқ ва бошқалар туркий халқларнинг ошхонасида кенг фойдаланилган. Тарихдан маълумки, қипчоклар саройга келган рус элчиларни қимиз билан меҳмон қилишган. Қимиздан диний маросимларда ҳам фойдаланилган.\nТуркий халқлар қадимдан деҳқончилик билан шуғулланишган. Улар буғдой, жавдар, гуруч, арпа, дуккакли ўсимликлар ва турли хил меваларни етиштирган. Шунингдек, узум шинниси, сирка, шароб тайёрлаган.\nХ асрларда туркий халқлар ошхоналари исломнинг ёйилиши таъсирида ўзгара бошлади. Шариат бўйича маҳсулотларнинг баъзилари жоиз эмас деб эълон қилинди. Масалан, чўчқа гўшти, шунингдек, эшак, қурбақа, тулки, маймун каби ҳайвонларнинг гўшти таомномадан чиқарилди, ўрнига эса ҳалол бўлганлари қўшилди.\nМусулмон уламолари ўртасида от гўшти ейишнинг жоизлиги масаласи турган. Баъзилар бунга рухсат берилган деса, бошқалари тақиқланган дея ўз далилларини келтирган. Шунга кўра турли туркий халқлар бу масалада ўзларининг фатво ҳайъати жавобига кўра иш тутишган. Масалан, от гўшти араб, турклар ошхонасида ишлатилмайди. Татарлар ёки марказий осиёликлар орасида бу гўшт миллий ошхонанинг ажралмас қисми ҳисобланади.\nМусулмонларга спиртли ичимликлар ҳам тақиқланган. Бу борада қимиздан фойдаланишга рухсат бериш масаласи мунозарали бўлиб чиқди. Шунинг учун у баъзи туркий халқларнинг ошхонасидан ғойиб бўлди. Баъзилар халқларда янги қимизни ичишга рухсат берилган, 3 кундан кейин, яъни бижғигач мумкин эмаслиги ҳақидаги фатво маъқул кўрилган. Аммо алкоголсиз ичимликлар, шарбатлар, чой ва қаҳва барчага манзур бўлиб келмоқда.\nИслом Мақолалар Махсус\n182 11:10 20.09.2020\n871 10:05 20.09.2020\n524 22:30 19.09.2020\n1706 17:55 19.09.2020


Ўзбекистоннинг умумий ташқи қарзи қанчалиги маълум бўлди\nЎзбекистоннинг умумий ташқи қарзи 2020 йилнинг 1 октябрь ҳолатига кўра 29,3 миллиард долларни ташкил этди. Бу ҳақда Марказий банк матбуот хизмати маълум қилди.\nХабар қилинишича бунда 18,7 миллиард доллар давлат секторига, 10,6 миллиард АҚШ доллар хусусий секторга тўғри келади. 2020 йил 9 ойи давомида Ўзбекистон тўлов баланси кўрсаткичларининг шаклланишига шаклланишига дунёда COVID-19 пандемияси билан боғлиқ ички ва ташқи бозор ҳолатидаги ўзгаришлар, ташқи савдо айланмасининг пасайиши, глобал бизнес фаолияти секинлашиши ва молиявий хатарларнинг ортиши каби омиллар ўз таъсирини ўтказгани маълум қилинган.\nШунингдек, 2020 йил 9 ойи давомида жорий қилинган карантин чора-тадбирлари маҳаллий характер касб этиб, трансчегаравий пул ўтказмаларининг умумий ҳажмига салбий таъсири бўйича хатарлар рўёбга чиқмади. Резидентларга ўтказмалар 2019 йил мос даври даражасида сақланиб қолди. Бундан ташқари, олтин нархининг жаҳон бозоридаги ижобий динамикаси экспорт ҳажми қисқаришини қисман қоплаш имкониятини яратди.\nМаълум қилинишича, юқоридаги омиллар таъсирида жорий операциялар ҳисоби 434,2 миллион АҚШ доллар (2019 йил 9 ойида 1,8 миллиард АҚШ доллар) ҳажмидаги дефицит билан шаклланди. Шунингдек, савдо баланси (товарлар ва хизматлар) ва бирламчи даромадлар манфий сальдоси (4,2 млрд. доллар) иккиламчи даромадлар ижобий сальдоси (3,7 миллиард АҚШ доллар) ҳисобига қисман қопланди. Ўзбекистоннинг соф халқаро инвестицион позицияси 2020 йил 1 октябрь ҳолатига кўра 22,3 миллиард АҚШ долларни ташкил этди.\nХалқаро инвестицион позициянинг иқтисодиёт секторлари бўйича таҳлили бўйича, январь–сентябр ойлари якунлари бўйича давлат бошқаруви сектори ҳамда бошқа секторлар «соф кредитор» позициясини сақлаб қолган бўлса, банк сектори «соф қарздор» позициясини эгаллаб турибди.\nМолиявий ҳисобнинг манфий сальдоси 755 миллион долларни ташкил этиб, бу кўрсаткич резидентларнинг молиявий мажбуриятлари ортиши (6,1 миллиард АҚШ доллар) ҳамда резидентлар томонидан активлар қабул қилиниши (5,3 миллиард АҚШ доллар) оқибатида ҳосил бўлди.\nАввалроқ Ўзбекистоннинг 1-ярим йилликдаги ташқи қарзи миқдори маълум бўлганди. Унга кўра, 2020 йилнинг биринчи ярим йиллигига, яъни 1 июль ҳолатига кўра, Ўзбекистоннинг жами ташқи қарзи 27,6 миллиард долларни ташкил этган. Шунингдек Ўзбекистонда Давлат қарзига хизмат кўрсатиш бўйича кафолат жамғармаси ташкил этилиши хабар қилинганди.


Автосалон ҳақида / Drivers Village\nБош сахифа / Автосалон ҳақида\nDriver’s Village автосалони ЁАЖ “Джи Эм Ўзбекистон” томонидан CHEVROLET бренди асосида ишлаб чиқариладиган автотранспорт воситаларини сотиш бўйича ишларни амалга оширади.\nМижозларга қўшимча қулайликлар яратиш мақсадида биз автотранспорт воситаларини ЙҲХББ органларида рўйҳатдан ўтқазиш ва транспорт воситалари эгаларининг фуқаролик жавобгарлигини мажбурий суғурта қилиш бўйича ҳизматларни таклиф этамиз.\nБизнинг ҳодимларимиз – бу юқори малакали ва ўз ишига юқори маъсулият билан ёндошадиган ва Сизнинг автомашинангизда келиб чиққан ҳар қандай носозликларни қисқа вақт ичида ечимини топа оладиган мутаҳассислардан иборат. Автосалон ҳодимлари Сизга автотранспорт воситасини сотиб олиш, ҳужжатларни йиғиш ва рўйҳатдан ўтқазиш бўйича келиб чиқадиган саволларингизга ўз ваколатлари доирасида ёрдам беришга доимо шай бўладилар. Бизнинг автосалонимиз Тошкент шаҳрида жойлашган ҳизмат кўрсатиш ва бошқа жиҳатлар бўйича автосалонлар ичида энг сараларидан бири бўлиб ҳисобланади. Ўз ишимизга ёндошишда биз ҳар доим ишни чин кўнгилдан бажариш, профессионализм, эътибор ва ҳар қандай мижозга йўл топа олиш тамойилларга асосланган ҳолда фаолият олиб бориш шиоримиз ҳисобланади.\nБизнинг дилерлик марказимизга келгач, Сиз бир нарсага аҳамият берасиз, бу ҳам бўлса, Сизнинг эътибордан четда қолмаслигингиз. Ташрифингиз мақсади автотранспорт воситасини ҳарид қилиш бўладими, созлаш ишлари бўладими ёки оддий маслаҳат олиш бўладими, бундан қатъий назар, бизнинг ҳодимларимиз Сизга бу борада етарлича маслаҳат берадилар ва агар болаларингиз билан бирга ташриф буюрадиган бўлсангиз ҳеч ҳам хавотир олманг. Сиз иш билан банд бўлган пайтингизда болаларингиз автосалон ҳудудида жойлашган болалар майдончасида мароқли ўйнаб юришлари учун барча имкониятлар мавжуд.


"АГМК" сафарда "Андижон"ни мағлуб этди ва ноҳуш анъанасига барҳам берди\nЎзбекистон чемпионатининг 12-туридан ўрин олган "Андижон" – "АГМК" учрашуви ўз якунига етди. "Соғлом Авлод" стадионида бўлиб ўтган ўйинда меҳмонларнинг қўли баланд келди.\nУчрашув кутилганидек ҳужумкор руҳда бошланди, биринчи бўлиб гол уриш меҳмонларга насиб этди. 18-дақиқада Жасур Умаров ўнг қанотдан жарима майдонига узатма амалга оширди, уни Зафар Полвонов боши билан дарвозага аниқ йўналтирди.\nБунга мезбонлар кўп ўтмай жавоб қайтаришди, жарима зарбасидан узтиб берилган тўпни Рўзимбой Аҳмедов боши билан дарвозага жойлаб қўйди. Танаффусга қадар икки жамоада ҳам бир қатор имкониятлар бўлди, айниқса мезбонлар икки бор жуда қулай имкониятларга эга бўлишди.\nИккинчи бўлим ҳам иккала жамоанинг фаоллигида бошланди, томонлар галма-гал ҳужумга ўта бошлашди. Бу борада олмалиқликларнинг ҳужумлари кескинроқ чиқди.\nНиҳоят, "кончилар" 73-дақиқага келиб ўз мақсадларига эришдилар. Акмал Шораҳмедов ўнг қанотдан олдинга ўтиб жарима майдонига узатма қилди ва Шаҳзод Нурматов боши билан дарвозани ишғол қилди. Қолган вақтда ҳисоб ўзгармади.\nШу тариқа, Миржалол Қосимов шогирдлари бу мавсумда илк бор сафардаги очколарини ишлаб олишди ва 11 очко билан 10-поғонага кўтарилиб олишди. "Андижон" (9) эса 12-ўринга тушиб кетди.\n"Андижон" – "АГМК" 1:2 (1:1, 0:1)\n22 июнь, 18:00, Андижон\nГоллар: 0:1 - 18 Полвонов, 1:1 - 32 Аҳмедов, 1:2 - 73 Нурматов.\n"Андижон" – Виталий Мирний, Фарход Мираҳматов (Абдуллоҳ Олимов, 57), Ойбек Қиличев, Шаҳзод Убайдуллаев, Дилшод Раҳматуллаев (Фарҳод Бекмуратов, 70), Ильдар Маматказин, Абдураҳмон Абдулҳақов (Дониёр Исмоилов, 86), Хушнуд Авилов, Аброр Хусинов, Бобир Акбаров, Рўзимбой Аҳмедов.\n"АГМК" – Сухроб Султонов, Акмал Шораҳмедов, Сардор Раҳмонов, Шерзод Файзиев, Дилшод Жўраев, Жасур Умаров, Мирғиёс Сулаймонов (Сайдулло Раҳматов, 62), Миржамол Қосимов (Шаҳзод Нурматов, 73), Санъат Шихов, Мурод Тошматов (Шоҳназар Норбеков, 46), Зафар Полвонов.\nОгоҳлантиришлар: Норбеков 66, Қиличев 77, Хусинов 82, Нурматов 88.\nАГМК Андижон Ўзбекистон. Суперлига


Кенгашганга кенг дунё – Fikrat.uz\n15:14 / 18.09.2020 23.09.2020 27447 0\nОлий мажлис сенати раиси Танзила Норбоевага очиқ хат\nҲурматли Танзила Камоловна!\nМенинг ёшим 85 да. Яратганга шукурки, ҳали ҳам китоб, газета-журналларни кўзойнаксиз ўқиб, автомобилимни ўзим бошқараман. Меҳнат фаолиятим ҳам самарали кечди. Ўттиз йил мобайнида маҳаллий санитария-эпидемиология станциясида оддий шифокорликдан то бош шифокоргача бўлган лавозимларда ишладим. Сўнгра Бектемир шаҳри ижроия қўмитаси раиси, “Ўзқишлоқхўжаликкимё” бирлашмаси раиси ва Тўйтепа шаҳри ҳокими вазифаларини бажардим. 2005 йилдан эътиборан собиқ Тўйтепа, ҳозирги Нурафшон шаҳридаги Муқимий номидаги маҳалла фуқаролар йиғини раиси сифатида фаолият юритиб келмоқдаман.Бинобарин, ўз тажрибаларимдан келиб чиқиб, баъзи фикрларимни Сиз билан ўртоқлашмоқчиман.Президентимиз ўз чиқишларидан бирида барча масъулиятни зиммасига олиб, “Мамлакатда камбағаллар бор, қачонгача бир-биримизни алдаб юрамиз, ахир, бу камчиликлар ҳам қачондир ўз ечимини топиши керак-ку!” деганидан сўнг барча ҳақиқат юзага қалқиб чиқди. Ҳа, давлатимиз раҳбари бу борадаги ҳақиқий аҳволни яширинг, кўрсатманг, айтманг, демади. Аксинча, мавжуд муаммоларни рўй-рост тан олиб, ўша ёлғон ва дардли пардани очиб ташлади. Агар бу аччиқ ҳақиқат 1991 йилдаёқ эътироф этилганида, халқимизни ҳали-ҳануз қаттиқ ташвишлантираётган қанчадан-қанча муаммолар аллақачонлар ижобий ечимини топган бўларди.\nХўш, ушбу масалаларни келгусида тезроқ ҳал этишнинг йўли ва имкони борми?\nБу саволнинг жавоби кўпчиликни қизиқтириши табиий. Қолаверса, охирги вақтларда айнан шу мавзуга бағишланган кўплаб муҳокамалар ўтказилмоқда. Масалан, жорий йилнинг 23 июнь куни Сизнинг раҳбарлигингизда Тошкент вилоятида ташкил этилган йиғилишда туман, шаҳар ҳокимлари ва сектор раҳбарларининг коронавирус пандемияси даврида камбағал оилаларни ночор аҳволдан чиқариш борасида олиб борилаётган ишлар тўғрисидаги ахборотлари тингланди. Мутасаддилар билан савол-жавоблар бўлди. Пировардида зарур чора-тадбирлар белгилаб олинди.Мен ўша мажлисдан кейин бу муаммолар тўғрисида кўп ўйладим. Сўнгра умрим бўйи кўрган-кечирганларимни бирма-бир хаёлимдан ўтказиб, ўтмиш билан ҳозирги кунимизни ўзаро қиёслаб, муқим хулосалар чиқаришга уриндим.\nЯккаҳокимлик ҳукм сурган жойда…\nРаҳматли ота-онамдан Октябрь тўнтаришидан олдинги ҳокимларнинг аҳолига ўтказган зулмлари ва тазйиқлари тўғрисида кўп эшитгандим. Буни қарангки, охирги салкам 30 йилдан буён халқимиз яна ҳокимлар билан бирга ишламоқда. Мана, ўзимнинг фаолиятимдан бир мисол. Боя айтганимдек, мен 1976-1980 йилларда Бектемир шаҳри ижроқўми раиси вазифасида ишлаётган кезларимда сайланган депутатлар ва ижроқўм аъзолари халққа шу қадар яқин эдики, буни аҳоли ҳар жабҳада ва ҳар дамда сезиб турарди. Ижроқўм йиғилишларида депутатлар ва доимий комиссиялар аъзолари амалга оширилган ва оширилажак ишларни чуқур таҳлил қилиб боришарди. Ҳар чоракда газ, электр энергияси, ичимлик сув таъминоти, таълим, соғлиқни сақлаш, ички ишлар тизимлари ва бошқа масъул ташкилот-корхоналар фаолияти депутатлардан иборат комиссиялар томонидан мониторинг қилиниб, доимий равишда сессияларга олиб чиқиларди. Шак-шубҳасиз, қониқарсиз ишларга сессияларда холисона баҳо бериларди.\nМен бу гапни ўтмишни қўмсаб айтаётганим йўқ, фақат ўша пайтлардаги депутатлар анча фаол бўлишганини эслатмоқчиман. Ҳозиргилари-чи?.. Сўнгги ўн йил ичида муқаддам халқ депутатлари Ўрта Чирчиқ тумани, ҳозир Нурафшон шаҳар кенгаши депутати сифатида бор гапни очиқ-ошкора айтаман: биз сессия бўлишини уч соат олдин ёки аввалги кун кечқурун эшитиб қоламиз. Ҳайронман, ахир сессия кун тартиби олдиндан белгиланиб, эртароқ хабар қилинмайдими? Унда муҳокамага қўйиладиган масалалар депутатлик комиссияларида кўриб чиқилиб, сессияга ҳар бир депутат тайёргарлик кўрган ҳолда келмайдими?\nАфсуски, йўқ! Маҳаллий кенгаш депутатлари статист сифатида юқоридагилар лозим топган фармойиш ва қарорларни ижро учун қабул қилиш билан чекланишади, назаримда. Ҳокимлар (бир вақтнинг ўзида ижро органи раҳбарлари) кенгаш раиси ҳисобланади. Нурафшон шаҳридаги айрим ташкилотлар раҳбарлари эса депутат. Аниқки, улар депутат сифатида ҳокимга бирор-бир фикр билдиришдан олдин ўз мансабини ўйлайдилар.Бу менинг шахсий фикрим, хулосани эса ўзингиз чиқариб олаверасиз, деган умиддаман.\n“Кимўзар”га берилган ваъдалар\nЮқоридаги даъволарим давлат бюджети, янада соддароқ қилиб айтганда, халқ ризқи ҳисобидан ойлик олиб, халқ ичига кира олмаган, унинг дардини яхши билмаган ва теран ҳис этмаган бешта сиёсий партияга ҳам тааллуқли. Улардан қай бирининг қайси аъзоси: “Мен халқ номидан гапираяпман”, деб аччиқ ҳақиқатни баралла айта олаяпти? Сўнгги сайловлардан буён орадан салкам 9 ой ўтди. Хўш, бири-биридан асло қолишмай “кимўзар”га ваъдалар берган, ранг-баранг сайловолди дастурлари билан беармон мақтаниб, кўкрагига урган партиялар шу вақт оралиғида қандай ишларни қойиллатиб қўйди? Бунисини билмадим, фақат бошқа бир аниқ далилни келтира оламан. Яқинда “Юксалиш” умуммиллий ҳаракати худди шу партиялар ортда қолган ойлар мобайнида қайси ишларни амалга оширганини-ю, қайси ваъдалари ўлда-жўлда қолиб кетганини таҳлил қилди. Ажабки, уларнинг бажарилганидан бажарилмагани кўпроқ экан. Нима, 9 ой кам муддатми? Халқ, сайловчилар ваъдалар амалда рўёбга чиқишини яна қанча кутишлари керак?.. Виждони пок ва эл-улус дарди билан яшаётган айрим депутатларни ҳисобга олмаганда, аксарият маҳаллий кенгашлар депутатлари фақат статист вазифасини бажармоқда. Мен яккапартиявийлик даврида 30 йил ҳалол меҳнатим билан халққа хизмат қилгандим ва яна шунча вақтдан бери яккаҳокимлик шароитида ишлаб келмоқдаман. Модомики, шундай экан, бир масалани ўртага кўндаланг қўймоқчиман: яккапартиявийлик қандай хотима топганини яхши биламиз, энди ундан тегишли хулоса чиқариб олиб, яккаҳокимликнинг келажак қисматини ўйлаш фурсати етмадимикин? Яна бир гап. Президентимиз Шавкат Мирзиёевнинг 2016 йилги сайловолди дастурида “Кучли давлатдан – кучли фуқаролик жамияти сари” концепциясини амалга ошириш устувор вазифа этиб белгиланганди. Кучли фуқаролик жамиятининг негизи эса биздан бошқа ҳеч бир мамлакатда йўқ ноёб маҳалла тизимидир. Шу боис уни такомиллаштириш тўғрисида қатор қарорлар чиқди, энди уларнинг ижросини таҳлил қиладиган фурсат келди, чамамда.\nБиз “Мустақил бўлдик”, “Ҳозир ўтиш давридамиз”, Энди янги босқичга қадам қўйдик” дея ўзимизни овутиб, йилларга ном бериб, чорак аср вақтни ўтказиб юборганимизни билмай қолдик. Устига-устак, “Янгисини қурмай туриб, эскисини бузманг!” шиорини даст кўтардигу, амалда тескарисини қилдик, керак бўлса, бирор нарса қурмасдан борини бузиб ташладик. Бир замонлар аллакимларнинг ўзбошимчалиги туфайли Тошкентдаги чинни заводи ер билан яксон қилинган эди. Мен бундан қаттиқ афсус чекиб юрардим. Президентимизга раҳмат, дилимиз тубида ётган армонга ҳам малҳам қўйди, ўша корхона қайта барпо этилди. Уни бир неча бор телевизор орқали кўриб, кўзимга ёш қалқди. Янги завод халққа 87 миллиард сўмга тушди, ўзбек чиннисининг чатнаган жойини тўлдирди. Юзлаб иш ўрни яратилди. Аммо собиқ чинни заводи, авиация заводи, ўнлаб давлатларга пахта териш машинаси, қишлоқ хўжалиги техникаларини экспорт қилган “Ташсельмаш” заводи каби юзлаб корхоналар йўқ қилингани сабабли ишсиз қолган минг-минглаб юртдошларимиз Россия ва Қозоғистонга, маълумоти борлари янада олис юртларга йўл олишди. Тасаввур қилаяпсизми, 1913-1915 йилларда Чор Россияси мардикорчилигига қарши курашган халқ фарзандлари XXI асрда ўз ихтиёрлари билан ўша юртларга мардикорликка отланишди!.. Хорижда ишлаш учун кетган ҳар бир ёшга менинг юрагим ачишади. Ахир, одамзод туғилганидан то вояга етгунча шу халқнинг, давлатнинг озмунча сармояси сарфланадими? Чақалоқ дунёга келган туғуруқхоналар, болалар боғчалари, мактаб, коллеж, институту университетлар бир маромда фаолият юритиши учун давлат қанчадан-қанча маблағ ажратади? Шунча азоблару харажатлар билан ўсиб-улғайиб, қўлидан иш келадиган бўлганда унинг тирикчилик кўйида чет элга кетишга мажбур бўлиши аслида уларнинг эмас, бизнинг хатомиз эмасми? У ўзга юрт иқтисоди ривожи йўлида тер тўкса, майлими? Қани бу ерда мантиқ, қани маъно?.. Ёки нима, биз бошқаларга мардикорлар етказиб берувчимизми? Тўғри, мигрантлар юртимизга валюта келтираяпти, деб ўзимизга тасалли берамиз. Аслида эса улар бошқа мамлакатларда мингини яратиб, бирини олиб келаётганини ўйлаб ҳам кўрмаймиз.\nМенимча, қандайлигидан қатъи назар, ҳамюртларимиз бировлар ҳаммолига айланиб қолмасликлари керак? Бунинг учун, аввало, замонавий корхоналар қуришимиз, янги ва муқим иш ўринлари яратишимиз лозим. Иккинчидан, ёшларимизни ватанпарварлик руҳида тарбиялашимиз, бу борада мактаблар мавқеини юксалтиришимиз зарур. Ўз навбатида, бу билим масканлари ҳамиша ҳокимлик, депутатлар, маҳалла-кўй, ота-оналар ва оммавий ахборот воситалари диққат марказида бўлиши шарт. Негаки, мактаб бизга бегона ёпиқ қўрғон эмас, зурриётларимиз ўқийдиган даргоҳ. Қолаверса, улар учун керакли мабғағ давлат томонидан, айнан ота-оналардан ундирилган солиқлар ҳисобидан ажратилади. Демак, биз болаларимиз қандай билим олаётганини ҳар кун-ҳар он кузатишга, таълим сифати қай даражадалигини билиб туришга ҳақлимиз. Ҳурматли Танзила Камоловна! Бу гапларимни ҳаёт машаққатларини бошидан кўп ва хўп кечирган, 85 ёшида ҳам озми-кўпми, эл-юртга фойдам тегса, деб куйиб-ёниб яшаётган отахоннинг холис фикрлари деб билинг.Сизга мустаҳкам соғлиқ, узоқ умр, халқ бахт-саодат йўлида амалга ошираётган ишларингизга муваффақиятлар тилайман!\nХалқ депутатлари Нурафшон шаҳар кенгаши депутати,\nМуқимий номидаги маҳалла фуқаролар йиғини раиси\nИзоҳ қолдиринг Кенгашганга кенг дунёТанзила Камоловна!\n21:42 / 16.10.2020 01.11.2020 33231 0\n13:31 / 25.02.2021 26.02.2021 6750 0\n16:47 / 13.01.2020 13.08.2020 83171 0\n20:23 / 15.11.2020 15.11.2020 24697 0\n14:28 / 11.02.2021 11.02.2021 6663 0


Finance.uz - Ҳудудларда тадбиркорликка кўмаклашиб\nҲудудларда тадбиркорликка кўмаклашиб\n«Асака» давлат акциядорлик-тижорат банки (ОАЖ) мамлакатимизда кичик бизнес ва хусусий тадбиркорликни қўллаб-қувватлаш ҳамда саноатни ривожлантиришга салмоқли ҳисса қўшиб келмоқда. Айниқса, муассасанинг ўз минтақавий филиаллари билан амалга ошираётган ишлари таҳсинга лойиқдир.\nХусусан, банкнинг Андижон вилоятидаги Асака филиали ўз шахсий бизнесларини ташкил этиш истагида бўлган кўплаб тадбиркорларга сармоялар ажратиб, ҳудудда аҳоли бандлигини ошириш ҳамда янги ишлаб чиқаришларни ташкил этишга кўмаклашмоқда. Филиал томонидан давлатга қарашли йирик корхоналар билан биргаликда тадбиркорлик субъектларининг инвестиция лойиҳаларини молиялаштириш ишлари деярли ҳар куни олиб борилади. Жорий йил биринчи чорагининг ўзида филиал томонидан кичик бизнес ва хусусий тадбиркорлик субъектларга кўрсатилган молиявий хизматлар ҳажми (ажратилган кредитлар) 3,5 млрд. сўмни ташкил этди.\nБанкнинг кредит манбаларига таяниб фаолият юритаётган минтақа ишбилармонлари бугун ижобий натижаларга эришмоқда. Ана шундай мижозлар сирасига айни пайтда чорвачилик йўналишида катта куч-ғайрат билан иш юритаётган «Асакалик Азизбек келажаги» ҳамда тўқимачилик соҳасида самарали фаолият олиб бораётган «Asaka mega textile» хусусий корхоналарини киритиш мумкин. Ушбу корхоналарнинг бири банк сармояси ҳисобига қорамоллар сонини кўпайтирган бўлса, яна бири ўз айланма маблағларини шакллантириш мақсадида кредит ўзлаштириб, корхонага замонавий ишлаб чиқариш ускунасини сотиб олган.\nШунингдек, банк филиали ўрта махсус касб-ҳунар коллежи битирувчилари мустақил тадбиркорлик фаолияти юритиши учун кўмаклашишга алоҳида эътибор қаратади. Чунончи, жорий йилнинг биринчи чорагида ана шундай ўқув муассасаларидаги ўқувчиларнинг 13 нафари банкнинг имтиёзли кредитларини олишга муваффақ бўлди.\nФилиалда кредит ресурсларининг тақсимланишида Давлатимиз раҳбарининг 2009 йил 28 июлдаги «Тижорат банкларининг инвестиция лойиҳаларини молиялаштиришга йўналтириладиган узоқ муддатли кредитлари улушини кўпайтиришни рағбатлантириш борасидаги қўшимча чора-тадбирлар тўғрисида»ги 1166-сонли Қарори талабларига риоя этилмоқда. Ҳисобот даврида ушбу ҳужжат ижроси асосида «Шодлик ишонч сервис» МЧЖ томонидан тақдим этилган лойиҳа молиялаштирилди.\nБундан ташқари, банк филиали жорий йил сўнггига қадар туманда кичик бизнес ва хусусий тадбиркорликни ривожлантиришга оид қатор кредит лойиҳаларини амалга оширишни режалаштирган. Бунинг учун муассаса 26 млрд. сўмга яқин маблағ, жумладан, хизмат кўрсатиш ва сервис соҳасига 1,3 млрд. сўм, аёллар тадбиркорлигини ташкил этишга 1,7 млрд. сўм, озиқ-овқат ва но¬озиқ-овқат маҳсулотларини ишлаб чиқаришга 15,1 млрд. сўмлик сармоя йўналтиришни мўлжаллаган. Шунингдек, тадбиркорларга 2,5 млрд. сўм ҳажмида микрокредитлар ажратиш белгиланган.\n– Корхонамиз озиқ-овқат ва хўжалик моллари савдоси билан шуғулланишга ихтисослашган, – дейди Замирахон Рустамова. – Аҳоли эҳтиёжларини қондириш ва уларга сифатли хизмат кўрсатиш мақсадида айланма маблағларни тўлдириш учун бизнес-режа туздик. Лойиҳамиз «Асака» банкнинг Асака филиали томонидан ижобий ҳал қилинди. Натижада савдо пештахталаримиз озиқ-овқат ва ноозиқ-овқат товарларига тўлдирилиб, савдо айланмамиз 2 бараварга ўсди. Бундай амалий ва молиявий кўмак учун «Асака» банкдан мамнунмиз.\nМухтасар қилиб айтганда, «Асака» ДАТБ республикамиздаги етакчи молия муассасаларидан бири сифатида юртимиз иқтисодий-ижтимоий ҳаётини тараққий эттиришга муносиб ҳисса қўшмоқда. Муассасанинг биргина Асака филиали томонидан олиб борилаётган мақсадли кредит фаолияти туфайли айни пайтда ҳудуд аҳолисининг фаровонлигини оширишга хизмат қилувчи кўплаб лойиҳалар белгиланган вақтда ўз амалий ифодасини топаётганлиги фикримиз далилидир.


Мавзу: "iPhone 8 Plus" - Terabayt.Uz\nМавзу: "iPhone 8 Plus"\nApple яна учта моделдаги айфонини атайлаб секинлаштира бошлади\nApple куни кеча тақдим этилган iOS 12.1 операцион тизими билан бултурги iPhone 8, iPhone 8 Plus ҳамда iPhone X смартфонларнинг ҳам ишлашини секинлаштира бошлаган.\nSamsung ишлатилган iPhone’ларни Apple’дан ҳам қимматроққа сотиб оляпти!\niPhone X’ларни жанубий кореялик компания нақ 600 АҚШ долларидан олишга рози. Apple эса ишлатилган юбилей флагмани учун фақат 525 доллар таклиф этади.\nТадқиқот: Хитойда талаб энг юқори смартфонларнинг юртимиздаги нархлари\nТаниқли маркетолог компания ҳисобланган Counterpoint тақдим этган натижаларга кўра, Хитойда талаб юқори бўлган ва тезкор сотилаётган смартфонлар рўйхати шакллантирилди.\nТоп-12: Харидоргир смартфонлар – нарх ва жиҳат\nХаридорлар яхши телефонларни харид қилишади. Айниқса, вақт синовидан ўтган брендлар, нархи инсоф доирасида бўлган смартфон моделлари бозорда яхши сотилмоқда.\niPhone 8 ва iPhone 8 Plus: Жаҳоннинг биринчи рақамли смартфонлари\nЯнги iPhone флагманининг тақдим қилиниши Apple ишқибозлари учун доимо байрам бўлиб келган. Хусусан, Apple нимаики тақдим қилган бўлмасин, унинг янги девайслари доимо диққат марказида бўлиб келади, муҳокама қилинади ва бирор инновацион жиҳати бўлади.\nҚуввати узоққа етадиган смартфонлар (19 май), уларнинг юртимиздаги нархлари\nТаниқли бир қатор инсайдер ҳамда эксперталр гуруҳи айни пайтда яхши сотилаётган мобил алоқа воситаларида ўрнатилган "қувват тош", яъни батареяларнинг қанчалик чидамли эканини ўрганиш мақсадида, тадқиқот ўтказдилар.\nЭнг кўп сотилаётган смартфонлар рейтингида Apple етакчи, Samsung анча пастлади, Xiaomi эса кучли учликка чиқди!\nКучли ўнталикнинг нақ бешта поғонасини Apple маҳсулотлари забт этди! Xiaomi биринчи бор ушбу чоракда кучли учликка кира олган. Samsung эса ҳатто OPPO’дан ҳам пастга тушган...\nЖаҳоннинг энг яхши смартфонлари рейтинги эълон қилинди\nАҚШ Истеъмолчилари кенгашига қарашли, Американинг нуфузли Consumer Reports маҳсулотлар тавсифига бағишланган ...\niPhone X'нинг янгича талқини тайёрланаётгани маълум бўлди\nУшбу хабар Apple томонидан маълумотларни ташқарига чиқариб юборган ходимларининг судга берилиши билан бир вақтга тўғри келмоқда.\nТоп-5: ишончли аккумуляторга эга смартфонлар, уларнинг юртимиздаги нархлари\nБугунги кунда кунора портлаб кетаётган смартфонлар ҳақида ўйлар эканмиз, ҳар биримиз хавфсизлигимиздан қайғурамиз.\nApple кутилмаганда iPhone 8 Plus ишлаб чиқарилишини тўхтатди\nКупертинолик гигант Wistron заводи iPhone 8 Plus смартфонларини ясашда Apple сертификатига эга бўлмаган қисмлардан фойдаланган, дея гумон қилмоқда.\n2018 йил ҳолатида "Малика"даги кучли камерафонлар: нарх ва жиҳатлар\nСмарфтон танлар эканмиз, унинг жиҳатлари орасида энг муҳимларидан бири бўлган камерага алоҳида диққат қиламиз. Сиз иккиланиб қолмаслигингиз учун қуйида энг яхши -- ҳам қиммат, ҳам арзонроқ камерафонларни жам қилдик.\n«Роскачество» энг яхши смартфонларни эълон қилди\nРоссиянинг маҳсулотлар сифатининг назоратига масъул «Роскачество» идораси бир неча юзлаб смартфон моделларини синовдан ўтказиб, энг яхшиларини харид учун фуқароларга тавсия қилди.\n2017 йилнинг энг тезкор қувват олувчи флагманлари аниқланди\nTom’s Guide нашри экспертлари 2017 йилнинг қайси флагман смартфони тезроқ қувват олишини синовдан ўтказиб кўрдилар.\nMacRumors нашри мутахассислари iPhone X флагманининг симсиз йўл билан тезкор қувватланиш имкониятларини синовдан ўтказди.\niPhone X: 2012 йилдаги муваффақият такрорланмоқда\nСавдонинг илк ҳафтасида сотилган iPhone X улуши жаҳон бозорида сотилган жами iPhone смартфонларининг\nЯнги айфонларнинг olx.uz'даги нархларини "Малика" билан солиштирамиз\nАйни пайтда юртимиз смартфон бозорларида Iphone 8 ҳамда iPhone 8 Plus моделларининг барча талқинлари сотилмоқда.\niPhone X савдода iPhone 6'нинг рекордини янгилайди\nБир йиллик смартфон савдоси бўйича аввалги рекорд 2015 йилда ўрнатилган эди. Ўшанда iPhone 6 флагмани ...\nЭксклюзив видео: iPhone 8 Plus ва Pixel 2 XL’ни бетонга ташлаб кўришди!\nБуни қарангки, корпуси энг мустаҳкам смартфонлардан, дея саналган флагманнинг шиша панели биринчи тушишдаёқ чатнаб, «ўргимчак тўри» кўринишидаги чизиқлар билан қопланди.


Рублнинг 20 фоизга мустаҳкамланиши техник тузатиш ҳисобланади\n18:53 / 31.01.2017\n2017 йил бошида Россия рублининг долларга нисбатан 20 фоизга мустаҳкамланиши техник тузатиш ҳисобланади. Бундай ҳолат 2014-15 йилларда миллий валюта қадрсизланганидан сўнг ҳам кузатилган. Плеханов номидаги Россия иқтисодиёт университети экспертлари шу ҳақда ёзмоқда.\n«Агар рублнинг сўнгги 3 йилда нефть нархлари ўсиш кўрсаткичларидан чекинишини таҳлил қилсак, унинг қадрсизланиш ва мустаҳкамланиш томонига 10 фоизлик йўлакдан чиқмаганини кўрамиз», — деб ёзган РИУ банк иши кафедраси доценти Денис Домащенко.\nУнинг фикрича, рубль жорий мустаҳкамланиш чегараларига яқин. «Нефть бозорининг ҳозирги салбий ҳолатида мустаҳкам рубль Россия хом ашё экспортчиларига фойдали эмас», — дейди эксперт. У Россия банкига валюта интервенциялари амалиётига қайтиш бўйича босимнинг катта эҳтимолини эътироф этади. Ҳукумат бошқарилувчи курсда федерал бюджет параметрларини осонлик билан тахмин қила олади, бироқ иқтисодиёт учун валюта йўлаги сиёсати кўпроқ зарарлидир, деган фикрни билдиради Домащенко.\nАввалроқ, 31 январь куни «Коммерсантъ» нашри Россия молия вазирлигининг рубль курси хусусидаги қарашини маълум қилган эди. Унга кўра, вазирлик рубль курсини асоссиз баланд деб ҳисоблаб, уни 10 фоизга қадрсизлантиришни таклиф қилган. Шу куни Bloomberg агентлиги, АҚШ Россияга нисбатан санкцияларини бекор қилса, рубль курси 5-10 фоизгача мустаҳкамланишини айтганди.\nВалюта айирбошлаш амалиётини энди банкоматларда ҳам бажариш мумкин (Видео)\nЎзбекистонда доллар расмий курси яна ошди\n53 та! Қозоғистонда ишлаётган авиакомпаниялар сони айтилди\nТошкент вилояти имомлари Наманганга таъзияга боришди\nАбдулазиз Комилов Халқаро миграция ташкилоти делегациясини қабул қилди


Самвел Бабаян: «Асосийси — натижага эришиш» - Спорт UZ - Скачать музыку бесплатно новинки музыки 2016-2017\nСамвел Бабаян: «Асосийси — натижага эришиш»\nЎзбекистон миллий терма жамоаси ЖЧ-2018 саралаш босқичи доирасида эртага Филиппинни қабул қилади. Учрашувдан олдин ташкил этилган матбуот анжуманининг иккинчи қисмида терма жамоамиз бош мураббийи Самвел Бабаян ва Сервер Жепаров қатнашди.— Эртага бизни муҳим ва масъулиятли ўйин кутиб турибди. Рақиб ўзига хос яхши шаклланган жамоа. Уни яхши мутахассис бошқармоқда. Яхши ўйин кўрсатиб, мухлисларни хурсанд қилиш — асосий мақсадимиз.— Таркибда йўқотишлар йўқми? — Азиз Ҳайдаров дисквалификация туфайли Филиппинга қарши ўйинни ўтказиб юборади. У сафимизда шуғулланяпти ва кейинги ўйинга тайёргарлик кўряпти. Қолган футболчилар соппа-соғ ва эртанги ўйинга тайёр.— Эртанги ўйинда Ўзбекистондан қандай ўйин кутишимиз мумкин: чиройли ўйин, кўп голларми ёки натижага қаратилган ўйин?— Биринчи навбатда бизга очко керак. Натижа яхши бўлса, яхши комбинациялар ва яхши ўйин юзага келган бўлади.— Футболчиларнинг жисмоний ҳолати қандай?— ОЧЛ ва миллий ченмпионатда ўйин амалиётига эга бўлган футболчиларнинг жисмоний ҳолати яхшиланган. Легионерлар қизиб турган чемпионатлардан ташриф буюришди. Шу боис, бу борада муаммо йўқ.— Сардор Мирзаевнинг қайси жиҳати сизга ёқмадики, уни ортга қайтариб юбордингиз?— Ушбу мавсумда Сардор Мирзаев ўзини яхши томонлама кўрсата олгани учун уни йиғинга таклиф этилганди. Бундан кейин ҳам уни кузатишда давом этамиз. Ҳозирда терма жамоанинг ҳужум чизиғида ундан кучлироқ бўлган футболчилар бор.— Филиппин билан ўйинда дарвозани Лобановга ишониб топширасизми ёки бошқа посбонга имкон берасизми?— Олдимизда яна битта машғулот бор. Шундан кейин якуний қарорга келамиз.— Филиппин бош мураббийи эртага ўйинда ўзининг имкониятларини паст баҳолади. Бунга муносабатингиз қандай?— Дастлабки ўйинда филиппинлик мухлислар менда Филлипин термасининг имкониятларини баҳолашни сўрашганди. Мен Филиппин яхши жамоа эканини ва кейинги ўйинда КХДРдан очко олишини айтгандим. Агар Филиппин мураббийи шундай деган бўлса, у айёрлик қилмоқда. Ишончим комил, улар ҳам яхши натижага умид қилишмоқда.— Миллий терма жамоа ўйини "Пахтакор"дан "Бунёдкор" стадионига кўчирилишининг сабаби нимада?— Миллий терма жамоа ўйинлари аввал ҳам "Бунёдкор" стадионида режалаштирилганди. Аммо стадион майдони тайёр бўлмагани боис, иккита ўйинни "Пахтакор" стадионида ўтказгандик. "Бунёдкор" стадиони ҳар томонлама замонавий стадион ҳисобланади. Шу боис терма жамоа ўз ўйинларини шу ўйингоҳда ўтказади.— Сервер, сиз терма жамоанинг "стандарт"ларини амалга оширадиган асосий футболчи ҳисобланасиз. Аммо бурчак тўпларини ўйинга киритаётганингизда тўп футболчиларнинг кўкрагидан юқорига кўтарилмайди. Гўёки, сиз тўпни эмас 16 килоли тошни тепгандек бўласиз...— Бурчак тўплари баъзида бош, баъзида кўкрак, баъзида тиззагача кўтарилиши мумкин. Агар сизга бу ҳолат ёқмаган бўлса, машғулотларда ишлаб, эртанги ўйинда мен ўйинга киритадиган бурчак тўплари самарали чиқишига ҳаракат қиламан.— Эртанги ўйинда ҳам 5:1 ҳисобидаги натижани кутяпсизми?— Эртага қийин ўйин кутяпмиз. Бизда менсимаслик ҳолати йўқ. Барча ўйинчилар учрашувга жиддий ёндашишади. Натижа қандай бўлишидан қатъи назар ғалаба қозонишимиз керак.— Нима учун водий жамоаларидан футболчилар терма жамоага чақирилмаяпти?— Бизда футболчиларни ажратиш йўқ. Ўзбекистон фуқароси бўлган ҳар бир футболчи терма жамоада ўйнаш имконияти бор. Фақат бизнинг талабларимизга жавоб берса бўлгани.— Эртага рақибдан келиб чиқиб ўйнайсизми ёки жамоа ўз ўйинини намойиш қиладими?— Аввало ўз ўйинимизни йўлга қўйишимиз керак. Аммо рақибни ҳам яхши ўрганяпмиз, бу ўзига хос жамоа.— Интернет сайтларида мухлислар Станислав Андреев ҳақида шундай фикрни ёзишяптики, футболчи қандай ҳолатда бўлишидан қатъи назар сиз учун терма жамоага таклиф қилиб, уни бирорта хориж жамоасига сотишга ҳаракат қилар экансиз.— Ҳозирда менинг "Пахтакор"га алоқам йўқ. Уни сотиш масаласини мен ҳал қилмайман. Ўзи Андреев ҳақида савол берилмаса, матбуот анжумани ўтказилмаган ҳисобланади. Ҳар бир матбуот анжуманида бу савол такрорланяпти. Яна бир марта такрорлайман, футболчи терма жамоага 4 жиҳати бўйича таклиф қиланади. Футболчининг ҳозирги ҳолати, ўйинчининг маҳорати, унинг терма жамоага фалсафаси ва услубига мос тушиши ҳамда футболчининг инсоний жиҳати. Андреев ушбу талабларга жавоб беради.— Эртанги ўйин учун асосий таркибни аниқлаб олдингизми? Аввалги ўйинларга нисбатан ўзгаришлар бўладими? — 90 фоизга аниқлаб олдим. Яна бир машғулот бор. Шундан кейин 100 фоиз аниқ бўлади.— Мазкур ўйинлар учун футболчиларга мукофот ваъда қилинганми?— Бу асосийси эмас. Мукофот бўлиш-бўлмаслигидан қатъи назар терма жамоа формасида майдонга тушган бор кучи билан майдонда ҳаракат қилади. Мукофотлаш масаласида ЎФФ президенти Мираброр Усмонов билан гаплашиб олганмиз. Бу юқори даражада ҳал қилинади. Бу борада барча сирларни ошкор қила олмайман. - деб хабар бермоқда Stadion.uz нашри.


сана : 14-12-2017 / Видео / кўрилди: 709\nДунёга машҳур National Geographic журнали ҳар йили дунёнинг энг яхши фотосуратларини аниқлайди. Нашр бу йил жиддий танқидчилар ҳукмига ҳавола қилинган қарийб 2 млн суратдан 57 тасини танлаб олди. Бу ҳақда Kun.uz сайти ёзмоқда.\n2017 йилги рейтингда анъанавий равишда ёввойи ҳайвонлар ва қушлар, инсон қадами етмаган жойлар ва ажойиб табиат ҳодисаларини акс эттирувчи суратлар тақдим этилган эди. «Лента.ру» сайти ўқувчилар эътиборига ғолиб суратларнинг энг қизиқарлиларини ҳавола этмоқда.\nЭркак орангутан тимсоҳлар тўла дарёни кесиб ўтишга уринмоқда. Маймунлар учун бундай жасурлик ноёб ҳодиса, аммо яшаб қолиш истаги шундай қалтис ишга мажбур қилади.\nПортугалия кемачаси (Physalia physalis) деб номланувчи умуртқасиз ҳайвон уфқ чоғида соҳилга яқинлашмоқда. Мазкур денгиз ҳайвонининг заҳри инсонга хавфли ҳисобланади.\nФото: Yuhan Liao\nХитой шимоли-ғарбидаги Душан каньонидаги минерал қолдиқларда қуёш нурининг акс этиши.\nЯпония макаклари (Macaca fuscata) қайноқ булоқлар ёнида тозалаш ишларини ўтказмоқда.\nФото: Mike Olbinski\nАризона штатидаги Гранд Каньон миллий паркида ёзги об-ҳаво.\nИкки кулранг лайлак бургут ҳакамлигида ўзаро муносабатларига ойдинлик киритмоқда.\nФарер ороллари, Дания\nФарер ороллари шимолий қисмидаги Кальсой оролида қурилган маёқ ёнида камалак жилоси. Ундан шу ерда доимий яшайдиган 95 киши баҳра олиши мумкин.\nАҚШ, Ҳавайи ороллари\nҲавайидаги Калапана вулқони отилиши. 1990 йилда вулқон лаваси шу номдаги қишлоқни бутунлай йўқ қилган эди. Кўрилган чоралар сабабли қурбонлар бўлмаган.\nСоқолли бойўғли (Strix nebulosa) Нью Ҳемпширда сичқон овламоқда.\nЖасур сузувчи табиий қоя ҳавзасида тўлқинларга қарши курашмоқда.\nЮкатан ярим оролидаги катта фламинголар жўжаларни боқмоқда. Одатда жўжаларга ота-она навбати билан ғамхўрлик қилади.\nФото: Jim Obester\nВашингтон штати ғарбидаги Ҳуд канали кўрфазида флюоресцентли актиния.\nПьятра Нямцадаги Куйдель кўлида тонгги туман.\nФото: Michael O'Neill\nФлорида штати Палм Бич шаҳридан 10 км узоқликдаги Гольфстрим сувости оқимидан фойдаланаётган учар балиқ.\nЧайка қушлар Британия Колумбиясидаги музли дарёда оқаётган қарағай шохларидан ҳимояланмоқда.\nФото: Greg C\nКилауэа вулқонидан оқаётган қайноқ лава аста-секин океанга қуйилмоқда. 2016 йил вулқон уйғонганидан сўнг, оловли дарё 2 ой мобайнида сувгача 10 км бўлган масофани босиб ўтди.\nЮта штатидаги каньон оралаб ўтлар ўсмоқда.\nҚўшилди: Вчера, 19:09\nҚўшилди: Вчера, 19:07\nДунёнинг энг гўзал 10 нафар юлдузи кимлар эканини биласизми? (видео)\nҚўшилди: Вчера, 19:05\nҚўшилди: Вчера, 18:58\nҚўшилди: Вчера, 18:57\nҚўшилди: Вчера, 19:12\nҚўшилди: Вчера, 18:51\nDVB-T2, Facebook, Nokia, Nokia-6, uzbekistan champion, Uzcard, Бокс, ДТМ, Департамент, Жиззах, Зафаробод, ИСЛОҲОТ, Майкрософт, Мурожаатнома, НКМ, Пора, СТВ, Самарқанд, Сардор Рашидов, Солиқ қарзи, Тарих, Таэквондо ИТФ, Томорқа, Фейсбук, Франция, Футбол, Ювентус, ЯТТ, Янги солиқ концепцияси, блогер, ички йўллар, коррупция, мансаб, наврўз, партия, солиқ, тилла, ўқ, ҚҚС, ҳикоя